
Decreta Octo Priorum Conciliorum H ait unor ensium in 
Provinciali Synodo Cincinnatensi IP. Solemniter 
Recepta et ut Pars integra Hujus Provinciae Juris 


Pacta. 



DECRETA CONCILII PROVINCIALIS BALTIMORENSIS I. 


In nomine sanctae et individuae Trinitatis , Patris , et 
Filii , et Spiritus sancti. 

1. Quoniam saepius a quibusdam in dubium revoca- 
tum est an competeret praesulibus Ecclesiae, in hisce 
Foederatis Provinciis, facultas sacerdotes in quamlibet 
dioeceseon suarum partem ad sacrum ministerium de- 
putandi, eosque inde, prout in Domino judicaverint, 
revocandi ; monemus omnes sacerdotes in hisce dioe- 
cesibus degentes, sive luerint in iis ordinati, sive in 
easdem cooptati, ut memores promissionis in ordina- 
tione emissae, non detrectent vacare cuilibet missioni 
ab episcopo designatae, si episcopus judicet sufficiens 
ad vitae decentem sustentationem subsidium illic haberi 
posse, idque, munus viribus et valetudini sacerdotum 
ipsorum convenire. Hac autem declaratione nihil in- 
novare volumus quoad illos qui parochialia obtinerent 
beneficia, quorum unum tantum, scilicet in civitate 
Neo-Aurelia adhuc noscitur in hisce Provinciis : neque 
ullatenus derogare intendimus privilegiis quae Religi- 
osis fuerint a S. Sede concessa. 

2. Statuimus et declaramus quemlibet sacerdotem 
qui pro quacumque hujus provinciae dioecesi ordinatus 
luerit, teneri vi promissionis in ordinatione factae ad 
permanendum in eadem dioecesi, et ad se subjici- 
endum praesuli suo, usquedum canonice dimissus 
luerit. Statuimus quoque eadem obligatione pariter 
adstringi omnem sacerdotem rite cooptatum in aliquam 
dioecesim : cooptari autem declaramus quemlibet ex 

aliena dioecesi advenientem, statim ac testimoniales et 
dimissoriales litterae, praesulis cui proxime subditus 
erat munitae auctoritate, ab ipso sacerdote, Ordinario 
cui se subjicere velit exhibentur, et ab eodem in per- 
petuum acceptantur. His porro statutis obstare nolu- 
mus quin ea servari debeant, quae Benedictus XIV 
(Constitutione 25, Tom. 2 Bullarii sui : Ex quo dilectus.') 
luculenter docet circa sacerdotes qui ad religiosum 
aliquem Ordinem transire volunt. 

3. Enixe hortamur praesules omnes hujus provinciae 
ne concedant facultates sacra munera exercendi sacer- 
doti aliunde venienti, nisi afferat testimoniales seu 
dimissoriales litteras, praesulis cui proxime subditus 
fuerat auctoritate firmatas ; nec etiam concedant eas 
facultates sacerdoti hujusmodi, si absque causa suffi 
cienti distulerit ultra sex menses praesulem eligere, 
cujus auctoritati et jurisdictioni in perpetuum subjaceat. 
Hoc autem decreto nolumus derogare privilegiis a S. 
Sede quibusdam religiosis Societatibus, et missionariis 
apostolicis concessis. 

4. Cum repugnet legibus et consuetudini Ecclesiae, 
bonoque animarum regimini, pluribus sacerdotibus 
simul ex aequo concedere auctoritatem pastoralem 
regendi eamdem ecclesiam, aut districtum ; et cum 
magna nata sit confusio et discordia in hac provincia, 
pluribus sacerdotibus simul sibi vindicantibus hujus- 
modi auctoritatem pastoralem ex aequo exercendam, 
absque ulla ab alterutro dependentia : statuimus et 
decernimus unumquemque praesulem debere, quam- 
primum commode poterit, designare iis in locis in 
quibus plures sacerdotes forsan requirantur, unum 
singulorum locorum pastorem, cui adjutor unus vel 
plures in suo munere obeundo adsignari poterunt, 

prout praesuli ipsi visum luerit. In iis vero locis in 
quibus specialis nulla hujusmodi dispositio a praesule 
facta fuerit, statuimus sacerdotem, qui post latum hoc 
decretum primus deputatus fuerit a praesule ad id 
munus obeundum, habendum esse Pastorem ; alios 
autem sacerdotes postea deputatos, adjutores ejus 
habendos, donec aliter praesul ipse statuerit. 

5. Cum saepius aeditui laici abusi sint jure sibi a 
civiii potestate tributo, in magnum religionis detrimen- 
tum, non sine fidelium scandalo, optamus maxime nul- 
lam in posterum erigi ecclesiam aut consecrari, nisi 
fuerit episcopo in cujus dioecesi erigenda est, in cultum 
divinum et ultilitatem fidelium instrumento scripto 
adsignata, quandocumque id fieri poterit: Regularium 
etiam privilegiis sartis tectis servatis, secundum ea 
quae a jure canonico et Romanorum Pontificum consti- 
tutionibus decreta sunt. Hoc tamen decreto nihil 
innovare volumus in ea ratione agendi quam in sua 
dioecesi Episcopus Carolopolitanus jam servat. 

G. Quoniam graves ortae sunt turbae diversis tem- 
poribus in hac provincia, laicis hominibus, praesertim 
aedituis, sibi perperam assumentibus jus patronatus, 
et (quod magis mirandum est) jus institutionis ad 
ecclesias seu missiones, adeo ut pastores, seu missio- 
narios sibi eligere vellent, etiam invito episcopo, eosque 
retinere in pastorali munere contra episcopi volunta- 
tem ; vel eos quos episcopus probaverat rejicerent, vel 
dimittere aggrederentur, vel muneris sui exercitium 
impedire, subsidiis ad vitae sustentationem subductis, 
seu alia quavis ratione ; quorum conatibus nonnulli 
sacerdotes sinistros ob fines favisse aliquando noscun- 
tur : litteris Apostolicis sac. mem. Pii PP. VIII, et Leo- 
nis XII, acS. Congregationis responsis inhaerentes, hoc 

nostro decreto declaramus repugnare prorsus doctrinae 
et disciplinae Ecclesiae jus illud a laicis assumptum in- 
stituendi, seu dimittendi pastores ; et insuper declaramus 
nullum jus patronatus cujuscumque generis quod sacri 
agnoscant canones, competere nunc alicui personae, 
liacorum congregationi, aedituorum coetui, seu aliis 
quibuscumque personis in hac provincia. Declaramus 
etiam stipendia, seu subsidia quaecumque, quae solent 
a fidelibus tribui, vel ob loca quae in ecclesiis occupant, 
vel ob servitium quod ecclesiis seu missionibus sacer- 
dotes impendunt, vel ut fundus ad ecclesiam aedifican- 
dam comparetur, vel ut ecclesia extruatur (quae sub- 
sidia plerumque tribuuntur collatitia stipe, et nulla 
assignata ecclesiae certa dote), nullum jus tribuere 
patronatus, quod a sacris canonibus agnoscatur. 

7. Insuper vehementer urgemus omnes hujus pro- 
vinciae praesules ut religioni, paci Ecclesiae, et sacer- 
dotalis ordinis dignitati consulant, saltem facultates 
statim revocando, vel ab omni sacro munere suspen- 
dendo, quoadusque post integram poenitentiam et sa- 
tisfactionem ipsis praesulibus visum in Domino fuerit, 
quemcumque clericum qui aliquatenus usurpationis 
hujusmodi fabricator, seu ei consentiens fuerit, prout 
a Tridentinis Patribus est statutum. 

8. Praeterea, si plebs aliqua, seu congregatio, seu 
aedituorum coetus, seu alii quicumque aggressi lue- 
rint aliqua ratione contra praesulis voluntatem in 
ecclesia quacumque retinere sacerdotem aliquem qui 
a praesule non fuerit approbatus, vel cujus facultates 
fuerint ablatae, vel qui suspensus fuerit (quamdiu non 
fuerit a legitimo Superiore rehabilitatus) ; vel si con- 
gregatio illa, seu aedituorum coetus molestiam inferat 
in suo munere obeundo alicui sacerdoti sacrum munus 

exercenti cum praesulis approbatione, aut subducat 
vel retineat consuetum subsidium ad illius sustentatio- 
nem ; praesules urgemus omnino ut tum demum inter- 
dicant ipsorum ecclesiam (quoadusque tanto malo re- 
medium afferatur), cum cetera omnia remedia inutilia 
esse appareat. Hortamur etiam omnes praesules in 
hac provincia, ut saepe saepius administratoribus re- 
rum temporalium quae ad ecclesiasticos et pios usus 
destinantur, proponant et inculcent, et executioni de- 
mandari curent quae a concilio Tridentino in hanc rem 
sunt sanctissime decreta. (Sess. 22, cap. 11 de Ref.) 

9. Cum sacrarum Scripturarum depositi, a Domino 
Ecclesiae commissi, fidelis custodia ab episcopis requi- 
rat ut totis viribus adnitantur ne verbum Dei, hominum 
fraude vel incuria adulteratum fidelibus praebeatur, 
omnes hujus provinciae animarum pastores vehemen- 
ter hortamur, ut ea omnia quae in re tanti momenti a 
S. conc. Trid. decreta, a Summis Pontificibus, praeser- 
tim a Leone XII, et a Pio \ III fel. rec. in suis litteris 
Encyclicis commendata, atque ab Ulmo, ac Revmo. 
Joanne Carkoll, Archiepiscopo Baltimorensi, una cum 
episcopis aliis hujus provinciae, in conventu habito 
anno 1810 statuta fuerunt, semper prae oculis habeant: 
bibi ia ab acatholicis vitiata a suis ovibus arceant, et 
nonnisi ex probatis versionibus atque editionibus, verbi 
Dei pabulum incorruptum illis desumere permittant. 
Statuimus igitur ut Duacensis versio, quae in omnibus 
ecclesiis quarum fideles anglice loquuntur recepta et a 
praedecessoribus nostris usui fidelium merito proposita 
est, omnino retineatur. Curabunt autem episcopi ut, 
juxta exemplar probatissimum ab ipsis designandum, 
omnes tum novi, tum veteris Testamenti Duacensis 
versionis editiones in posterum emendatissime fiant, 

cum adnotationibus quae ex sanctis Ecclesiae Patribus, 
vel ex doctis catholicisque viris tantum desumptae 
sint. 

10. Cum vehementer optemus ut, quatenus fieri po- 
terit, per totam nostram provinciam accurate serventur 
quae salubriter in Rituali Romano praescripta sunt, 
utpote quae venerandae antiquitatis exemplo, et Apos- 
tolicae Sedis nituntur auctoritate ; et ut tollantur abu- 
sus, seu suppleantur omissiones ortae ex priorum tem- 
porum difficultatibus ; injungimus omnibus sacerdoti- 
bus in hac provincia degentibus, ut studeant Ritualis 
regulas accurate servare. Eum in finem quaedam 
inde desumpta in memoriam revocamus. 

11. “ Patrinos saltem in aetate pubertatis, ac sacra- 
mento confirmationis consignatos esse maxime con- 
venit. Sciant praeterea parochi (quod et de sacerdo- 
tibus omnibus qui baptismum administrant intelligen- 
dum est) ad hoc munus non esse admittendos infideles, 
aut haereticos ; non publice excommunicatos, aut 
interdictos ; non publice criminosos, aut infames ; nec 
praeterea, qui sana mente non sunt ; nec qui ignorant 
rudimenta fidei : haec enim patrini spirituales filios 
suos quos de baptismi fonte susceperint, ubi opus 
fuerit, opportune docere tenentur. — (Rit. Rom.)” 

12. De nominibus in baptismo imponendis prae- 
scribit Rituale: “Quoniam iis qui baptizantur, tan- 
quam Dei filiis in Christo regenerandis, et in ejus 
militiam adscribendis, nomen imponitur ; curet (sacer- 
dos) ne obscoena, fabulosa, aut ridicula, vel inanium 
Deorum, vel impiorum ethnicorum hominum nomina 
imponantur; sed potius, quatenus fieri potest, Sancto- 
rum, quorum exemplis fideles ad pie vivendum exci- 
tentur, et patrociniis protegantur." 



13. Quando diversa tum Sanctorum, tum familiae 
nomina in baptismo infantibus tribuuntur, si sacerdos 
censuerit expedire, in prima interrogatione omnia 
nomina exprimat ; in sequentibus tamen formis et 
precibus, nomina vulgo dicta christiana tantum repetat. 
In libro autem baptismatum, omnia nomina recen- 
seantur. 

14. Missionariis, juxta Ritualis Romani praescrip- 
tum, et praedecessorum nostrorum decreta, injungimus, 
ut in suis ecclesiis libros habeant in quibus referant 
baptismata, confirmationes, matrimonia et sepulturas ; 
eosque Ordinario in sua visitatione exhibeant. 

15. Meminerint etiam missionarii Rituale Romanum, 
et universalem Ecclesiae consuetudinem exigere ut 
aqua, in baptismo adhibita, fuerit benedicta in eum 
finem, vel sabbato sancto Paschae, vel sabbato Pente- 
costes, vel alio saltem tempore ante baptismi admini- 
strationem, forma in ipso Rituali praescripta. Curan- 
dum iis idcirco, ut fontes baptismales, sub clavi , in 
unaquaque ecclesia, ubi baptismi sacramentum ordi- 
narie ministratur, quamprimum erigantur ; prope quos, 
omnia quae ad administrationem hujus sacramenti 
pertinent, nitide serventur. 

10. Ex praeteritorum temporum difficultate, invaluit 
in his regionibus consuetudo baptismum privatis in 
domibus administrandi. Cum igitur magnae gravita- 
tis sit generalem legem in illis regionibus servandam 
statim ferre, cui contraria est consuetudo, etsi cense- 
mus curandum esse, quoad fieri potest, ut hoc sacra- 
mentum in ecclesia conferatur, tamen episcoporum et 
missionariorum judicio relinquimus, ut statuant quando 
sint urgendi fideles ut infantes ad ecclesiam deferant, 
ut baptismus iis conferatur. 

17. Censemus infantes acatholicorum, quos ipsi pa- 
rentes afferunt, baptizandos quoties probabilis affulget 
spes catholicae eorum educationis. Curandum autem 
omnino est ut patrimis, vel matrina, iique catholici, 
habeantur. Meminerit autem sacerdos, in mortis 
periculo, quotiescumque occasio se obtulerit, omnes 
infantes baptizari non solum posse, sed etiam debere. 

18. Optant praesules hujus provinciae ut benedictio 
mulieris post partum, non promiscue, atque nulla ra- 
tione habita puerperae dispositionis, neque extra eccle- 
siam. vel locum ubi sacrum fit. in posterum conferatur. 

19. Statuimus, juxta Ritualis Romani praescriptum, 
in sacramentis administrandis, et in defunctorum 
sepultura, sacerdotes omnino teneri ad adhibendam 
linguam latinam : et si censuerint expedire, explica- 
tionis causa, eorum quae recitant adjungere versionem 
lingua vernacula, eam tantum versionem adhibendam 
esse, quae fuerit ab Ordinario sancita. Ubicumque 
autem consuetudo aliqua invaluerit huic decreto ad- 
versa, eam quamprimum abrogandam statuimus. 

20. Statuimus confirmationis sacramentum admini- 
strandum esse nemini minori septennio, nisi ob pecu- 
liares rationes, v. g. in mortis periculo. 

21. Ouandocumque confirmatio plurimis admini- 
stratur, statuimus schedulas quasdam quibus nomina 
eorum qui confirmandi sunt inscribantur, a pastore 
unicuique dandas, quas episcopo sacramentum ad- 
ministraturo exhibeant. 

22. Statuimus sacerdoti nulli, vi facultatum genera- 
lium sibi concessarum celebrandi in quocumque loco 
decenti, licere missam celebrare in aedibus privatis, 
nisi in stationibus, et in iis aedibus quas Ordinarius de- 
signaverit ; aut dum actu missionis exercitiis, procul ab 



aliqua ecclesia, dat operam : Quod si Ordinarii alias 
concedant licentiam celebrandi in privatis aedibus ob 
speciales circumstantias, iis commendamus eam pro 
una tantum vel altera vice concedere. 

2o. In divino sacrificio celebrando detur opera dili- 
genter, ut omnia altarium ornamenta, et sacra vasa 
sint munda ; non foeda corporalia, vel purificatoria ; 
non vestes lacerae, vel indecentes ; indusia vero privati 
apparatus sub amictu et alba lateant, ita ut non inde- 
coro. vel mundano more appareant ; nec quidquam 
altari tremendo, vel sacramentorum administratione 
indignum sit. 

24. Vehementer hortamur praesules, ut omni studio 

curent confessionalia erigenda in omnibus ecclesiis 
publicis hujus provinciae : et, cum erecta fuerint, 

nemini sacerdotum licebit confessiones mulierum alio 
in loco excipere, sine speciali Ordinarii licentia. Hanc 
vero numquam concedendam confidimus, praeterquam 
sacerdotibus aetate provectis, vel infirmis, vel ob poeni- 
tentes surdas ; vel aliis in casibus, in quibus ex hujus 
regulae observantia gravia orirentur incommoda. Eam 
etiam conditionem semper adjiciendam volumus, ut 
nunquam confessiones mulierum in privatis aedibus, 
nisi per crates interpositas, et in loco patenti, quantum 
per loci rationem licebit, excipiantur. 

25. Pastores animarum monemus ut. sui officii memo- 
res, omnem adhibeant sollicitudinem ad rite disponen- 
dos fideles qui sacramentum matrimonii suscipere 
velint ; nec se peccato immunes existiment, si temere 
quoslibet manifeste indignos jungant. Revocent igitur 
fidelibus in memoriam Tridentini concilii sapientissima 
hac in re monita, eaque servari curent. Ea etiam 

omnia quae a praedecessoribus nostris in synodo et 
conventu antehac habitis, juxta S. Sedis et Conciliorum 
probatorum auctoritatem sancita sunt, sedulo sequan- 
tur, pro prudente religionis studio, Ordinarii uniuscu- 
jusque in sua dioecesi statutis et jussis semper prae 
oculis habitis. 

26. Sacerdotibus omnibus curandum est ut veste 
talari et superpelliceo in omni sacro munere obeundo 
utantur. Iis etiam vehementer commendamus ut 
vestem talarem constanter, quatenus fieri possit, gerant : 
quod si eam induere peculiaria rerum adjuncta non 
sinant, ipsis omnino injungimus iis tantum uti vestibus 
quae suo congruant ordini, scilicet, quae nigri sint 
coloris, et omni inani ornatu careant, sintque ab omni 
mundana vanitate prorsus alienae. 

27. Evitent diligenter sacerdotes omnem illicitum 
ludum : atque etiam ab omnibus quibuscumque ludis 
abstineant, etsi in animi diversionem, qui scandalo 
esse possint. 

28. Sacerdotes omnes, quibus cura animarum com- 
missa est, monemus muneris quod sibi incumbit popu- 
lum sibi creditum edocendi ; ideoque juxta Tridentini 
concilii sancta statuta, dominicis festique diebus, brevi 
perspicuoque sermone, audientium captui accommo- 
dato, eos fidei mysteriis instruant, et ad virtutum 
exercitium et ad vitia fugienda hortentur. Curent 
etiam ut, juxta ejusdem synodi statuta, pueri rudes 
iisdem diebus, aliisve opportunis temporibus, rudimenta 
fidei edoceantur , nec omittant ipsi pastores ea fami- 
liari sermone explicare. 

29. Praesules hortamur maximopere, ut omnes sacer- 
dotes saepius moneant sui officii munerum ; et ad 

quotidianam meditationem, annuos recessus, collationes 
spirituales, gratiarum actiones post missam, aliaque 
pietatis exercitia, prout sinunt cujuslibet dioecesis 
circumstantiae, excitent. 

60. Quoniam maxime desiderantur libri amdice 
conscripti, qui de sacris ritibus tractent, statuimus 
librum caeremoniarum, qui Rituali Romano sit con- 
formis, et S. Sedis judico subjiciendus, ex probatis 
operibus componendum, ut sacerdotes clericique omnes 
per hanc provinciam accurate calleant et servent ritus 
Ecclesiae universalis. Ei autem praemitti volumus 
explicationem eorumdem rituum, ut fideles sacris 
functionibus adsistere possint majori sensu et aedifi- 
catione. 

61. Quoniam uniformitas etiam in rebus minimis 
maxime optanda Ecclesiae semper visa est, statuimus 
superpelliceum esse debere modestum, decorum, et 
sacris functionibus conveniens. Statuimus etiam ut 
b ire tum, cum episcopis singulis visum fuerit morem 
illud gestandi in suas dioeceses inducere, Romano 
bireto sit conforme. 

32. Quoniam multa incommoda jam orta sunt, et 
in posterum oritura videntur ex eo quod in diversis 
hujus provinciae dioecesibus diversi catechismi et libri 
precum adhibeantur, privata auctoritate editi, et quo- 
niam uniformitas in iis maxime optanda est; curent 
episcopi ut illi tantum catecheseos libri usurpentur 
qui cum eorum approbatione editi fuerint, aliis qui- 
buscumque postpositis. Dabitur autem opera ut 
catechismus componatur, qui circumstantiis hujus pro- 
vinciae magis accommodatus, catholicam doctrinam 
in catechismo Cardinalis Bellarmini expositam tradat 
quique, post Sedis Apostolicae approbationem, edetur 

in communem catholicorum usum. 1 Moneant insuper 
fideles ut a precum libellis, qui sine Ordinarii appro- 
batione a privatis quibuscumque in lucem editi circum- 
feruntur, abstineant. 

38. Quoniam quamplurimos adolescentes ex catho- 
licis parentibus praesertim pauperibus ortos, in multis 
provinciae hujus locis expositos esse, et adhuc exponi 
constat magno fidei amittendae periculo, vel morum 
corruptelae, ob inopiam talium magistrorum quibus 
tantum munus tuto committi possit ; necessarium 
omnino censemus ut scholae instituantur, in quibus 
juvenes edoceantur fidei morumque principia, dum 
litteris imbuuntur. 

34. Cum non raro plura reperiantur in libris qui in 
scholis plerumque adhibentur, quibus principia fidei 
nostrae impugnantur, dogmata nostra perperam ex- 
ponuntur, et ipsa historia pervertitur, qua ratione 
puerorum animi erroribus imbuuntur, in animarum 
damnum gravissimum ; postulat tum religionis studium, 
tum juventutis recta educatio, et ipsum Foederatae 
Americae decus, remedium aliquod tanto malo afferri. 
Ea de causa statuimus quamprimum edendos in scho- 
larum usum, erroribus omnino expurgatos, atque judi- 
cio episcoporum approbatos libros, quibus nihil con- 
tineatur quod catholicae fidei odium vel invidiam 
parere possit. (Vid. num. 32, et alios ibi citatos.) 

35. Insuper, sapientissimis monitis Summi Ponti- 
ficis Leonis XII., fel. mem. ad Archiepiscopum Balti- 
morensem directis obsequentes, statuimus societatem 
quamdam ad disseminandos libros catholicos institu- 
endam, quae ex praelatis hujus provinciae, et aliis quos 
sibi adsciscant, constet. 

1 In Concilio Plenario, anno 1852 habito, munus datum est quibusdam 
Concilii Patribus Catechismum tam anglica quam germanica lingua con- 
scribendi, qui per omnes dioeceses usu veniret. 

DECRETA CONCILII PROVINCIALIS BALTIMORENSIS II. 

36. Revmis. Episcopis S. Ludovici et Bostoniensi 
munus a Patribus demandatum est concinnandi, et 
hujus concilii nomine et auctoritate in lucem edendi 
Ritualis Romani accuratam editionem, necnon ejusdem 
breve exemplar in usum missionariorum ; atque utrisque 
editionibus, in modum appendicis, adjungendi modifi- 
cationes hucusque a S. Sede concessas, una cum ver- 
sione, vernacula lingua, eorum quae praedictis praesu- 
libus vertenda esse visa fuerint. 

37. Episcopis commendant Patres ut omni studio 
curent seminaria in suis dioecesibus, juxta Tridenti- 
norum Patrum decreta, erigere ; eamque, quatenus 
locorum adjuncta patiuntur, in omnibus sequi formam, 
quam ipsi Tridentini Patres praescribunt : fidelium 
autem studium saepius episcoporum hortationibus 
accendendum duxerunt, ut eleemosynam in opus adeo 
Ecclesiae profectui necessarium liberaliter conferant. 

38. Visum est Patribus munus seligendi, compo- 
nendi vel corrigendi libros in catholicorum collegiorum 
et scholarum praesertim usum, et ut ab omni errore 
contra fidem expurgati in lucem edantur curandi, com- 
mittere Praesidibus, pro tempore existentibus, trium 
collegiorum in Archidioecesi Baltimorensi, nempe S. 
Mariae Baltimorensis, S. Mariae apud Montes, et 
collegii Georgiopolitani. Sanxerunt etiam Patres ut 
hi libri cum approbatione duorum saltem ex Praesidi- 
bus praedictorum collegiorum, atque ex auctoritate 
Archiepiscopi Baltimorensis, typis mandentur ; operam 
omnem se adhibituros pollicentes ut in collegiis, scho- 
lis, et ubique apud fideles, recipiantur. 


278 


CON. PROV. BALT. III. 


DECRETA. 


279 


39. Ne vagi, ignoti, pravique sacerdotes sacra ag- 
grediantur munera cum offensione fidelium, revocandas 
esse facultates, quas communi quodam pacto episcopi 
sibi invicem in conventu anno 1810 habito largiti sunt, 
consuerunt Patres : ideoque in posterum, neminem ex 
sacerdotibus, vi illius pacti, posse jurisdictionem exer- 
cere, vel sacrum aliquod aggredi munus, absque Ordi- 
narii auctoritate. 

DECRETA CONCILII PROVINCIALIS BALTIMORENSIS III. 

40. Cum ex apostolico induito consueverint plerum- 
que clerici saeculares ordinari, in his Foederatis Pro- 
vinciis titulo missionis, monemus episcopos ut eos 
tantum eo titulo ad sacros ordines evehant, qui idonei 
sacris missionibus videantur, vel alias religionis pro- 
fectui, episcopi judicio, inservituri, emisso prius jure- 
jurando se perpetuo missioni, cui deputantur, operam 
daturos. 1 

41. Ne sacerdotes, cum sacri ordinis dedecore men- 
dicare, vel egestatem pati cogantur, episcopos horta- 
mur, ut fideles moneant muneris quo tenentur, eis 
praecipue qui in verbo et doctrina laborant, congruam 
sustentationem suppeditare. Quod si aegritudine, vel 
casu aliquo jam non valeant sacris fungi muneribus, 
ne afflictis addatur afflictio, curent ut ea subsidia quae 
necessaria judicaverint, ipsis a fidelibus quibus inser- 
vierint subministrentur. Si autem congregatio, cui in- 
servierit sacerdos aegrotus vel alias impeditus, fuerit 

1 Pius PP. IX, die 3. Octobris 1862, benigne concessit singulis Foederata- 
rum Provinciarum episcopis facultatem, a die prima Januarii 1852 ad quin- 
quennium duraturam, promovendi clericos titulo missionis ad sacros ordines 
usque ad sacerdotium inclusive. 


adeo inops ut nequeat hujusmodi subsidia suppeditare, 
episcopos hortamur ut, ea qua fieri possit ratione, ali- 
orum sacerdotum et fidelium charitatem ad iis succur- 
rendum excitent. Cupimus autem maxime ut in sin- 
gulis diocesibus, episcopi, quamprimum commode 
potuerint, sacerdotum ipsorum adhibito consilio et 
opera, certum quemdam modum et stabilem statuant, 
quo infirmis, vel aetate provectis, vel alias impeditis, 
provideatur. Indignis autem sacerdotibus, vel qui le- 
gitimae suorum episcoporum auctoritati repugnaverint, 
vel qui aes ad fundum hujusmodi generalem conferre 
recusaverint, hoc decretum prodesse nolumus. 

42. Caeremoniale editum juxta concilii Baltimorensis 
Provincialis primi decretum, in omnibus Provinciis 
Foederatis servandum volumus, ut rituum uniformitas 
ubique vigeat, et in omnibus S. Romanae Ecclesiae 
consuetudines aemulemur. 

43. Ne fidelium pia voluntas suo fraudetur effectu, et 
quae Deo dicaverint in Ecclesiae utilitatem, ad alios 
transferantur usus, monemus episcopos, sacerdotes et 
alios omnes, penes quos bona sunt mobilia vel immo- 
bilia ad ecclesiasticos usus data, ut, ea (piae in singulis 
Foederatis Provinciis tutissima videbitur ratione, quam- 
primum curent ea, juxta leges civiles, usibus a donato- 
ribus designatis servanda. Quod si quis clericorum, 
vel laicorum, hujusmodi bona a designatis usibus con- 
tra donatorum voluntatem averterit, se in poenas a 
concilio Tridentino latas (Sess. XXII, cap. XI, de 
Ref.) incurrere noverit. 

44. Placuit ut rituale edatur Romano conforme, ad- 
jectis in appendice quae ad aedificationem fidelium 
conducere visa fuerint, quod Baltimori edatur, aucto- 
ritate Revmi. Archiepiscopi, et ubique per Foederatas 

Provincias servetur. Ne autem peculiares ritus cujus- 
que arbitrio inducantur, districte vetamus ne sacerdo- 
tes a forma sibi in Rituali praescripta, consuetudinis 
obtentu vel alio quocumque praetextu, discedant. 

45. Cum grave fidelibus oriatur scandalum et eccle- 
siastico ordini dedecus, dum causae ecclesiasticae ad 
civilia deducuntur tribunalia, hortamur omnes, quorum 
interest, ut controversias inter eos forte orituras de 
rebus vel personis ecclesiasticis, amice componant, vel 
saltem judicio episcopi submittant. Quod si ecclesi- 
astica vel religiosa utriusque sexus persona, aliam per- 
sonam ecclesiasticam vel religiosam utriusque sexus, 
coram civili tribunali temere citaverit de re juris stricte 
ecclesiastici, noverit se in censuras a jure latas incidere. 

40. Cum ex sacerdotum vagorum et ignotorum dis- 
cursu ad eleemosynas a fidelibus colligendas gravia 
oriantur incommoda, visum est districte prohibere ne 
sacerdos aliquis, absque episcopi sui venia, scripto con- 
cessa, extra congregationem sibi commissam eleemosy- 
nas petat, vel in alia dioecesi absque Ordinarii licentia. 
Quod si sacerdos aliquis hanc legem transgredi prae- 
sumpserit, hortamur episcopos ut suspensionis censura 
eum statim innodent. Religiosi autem meminerint sui 
Superioris licentiam secum afferre. 

47. Ut omnia juxta ordinem fiant, et solemnes Ec- 
clesiae ritus integri serventur, monemus rectores eccle- 
siarum ut sedulo invigilent ad abusus eliminandos qui 
in cantu ecclesiastico in his regionibus invaluerunt. 
Curent igitur ut sacrosancto missae sacrificio et aliis 
divinis officiis musica, non vero musicae divina officia 
inserviant. Noverint, juxta Ecclesiae ritum, carmina 
vernaculo idiomate, inter missarum solemnia, vel ves- 
peras solemnes, decantare non licere. 


48. Visum est S. Sedi humillimas porrigere preces, 
ut habita ratione gravissimarum quibus subjacent diffi- 
cultatum fideles in his Provinciis inter acatholicos de- 
gentes, obligatio, quae in plerisque dioecesibus viget, 
servandi feriam secundam Paschatis et Pentecostes, 
tanquam dies festos, auctoritate Apostolica tollatur; 
ita ut jam non teneantur missam audire, vel ab operi- 
bus servilibus abstinere. 1 


DECRETA CONCILII PROVINCIALIS BALTIMORENSIS IV. 

49. Sacerdotibus omnibus hujus provinciae in me- 
moriam revocamus, antiqua Ecclesiae lege quam SS. 
Pontifices non desierunt inculcare, vetari matrimonia 
catholicorum cum acatholicis, cum sanctitas sacramenti 
postulet ut uterque fide et aliis animi dispositionibus 
gratiae sacramenti suscipiendae idoneus sit, et plura 
graviaque incommoda et mala ex hujusmodi connubiis 
saepe sequantur, nempe discordia domestica, et catho- 
licae partis et prolis perversio. 

Quod si rerum adjuncta aliquando suadeant ex auc- 
toritate Apostolica ea esse permittenda, imprimis cu- 
randum erit ut conscientiae securitati et libero religio- 
nis exercitio a catholica parte consulatur, sicut et pro- 
lis utriusque sexus in fide catholica educationi, solemni 
coram Deo promissione iis de rebus emissa ; secus, 
nullatenus licebit sacerdoti iis connubiis adstare. 
Meminerint insuper sacerdotes pluribus SS. Pontificum 
decretis vetari, ne ullus sacer ritus fiat, vel vestis sacra 
adhibeatur, dum foedera hujusmodi ineuntur, quae 
neque intra ecclesiam ineunda sunt. 

1 Gregorius PP. XVI, ven. mem. die 3. Julii 1837, super memorati utrius- 
que diei festi observatione dispensavit. 

50. Nihil innovantes in his quae in canone concilii 
Provincialis primi Baltimorensis de potestate episcopi 
in pastoribus designandis et amovendis, necnon fir- 
mare volentes quae in canone ejusdem synodi decla- 
rata fuere de unico pastore in singulis congregationi- 
bus designando, declaramus pastori soli ita designato 
competere administrationem ecclesiae seu congrega- 
tionis, atque aliis sacerdotibus illi in ministerii adjuto- 
rium adjunctis non licere aliquid aggredi praeter pas- 
toris voluntatem. 

51. Ne turpis lucri cupido sacerdotalem inficiat or- 
dinem, vel aliqua oriatur inter sacerdotes simul com- 
morantes dissensio, propter eleemosynas quas fideles 
occasione sacramentorum baptismi vel matrimonii ad- 
ministrationis sponte conferunt, monemus episcopos 
ut in prima sua synodo dioecesana, vel alias, prout 
illis in Domino visum fuerit, consilio sacerdotum etiam 
adhibito, justam statuant rationem qua inter sacerdotes 
simul ita commorantes distribuantur, potioris juris et 
graviorum onerum pastoris non neglecta considera- 
tione. 

52. Dominici festorumque dierum sanctificationem . 
iterum atque iterum populis suae curae commissis pas- 
tores commendare modis omnibus curabunt, verbi Dei 
praedicatione, catechesibus, aliisque pietatis christianae 
publicis exercitiis. Moneant frequenter oves suas de 
vitandis cauponis, et caupones a sacramentis arceant 
qui potantium excessus fovent, praesertim diebus do- 
minicis. 

53. Cum immania scandala ex nimia potatione ori- 
antur, hortamur pastores, et per viscera Jesu Christi 
obsecramus, ut omne studium in ebrietatis vitio elimi- 
nando ponant. Eum in finem, laudandum censemus 

eorum fidelium zelum, qui ab omni liquore ardenti se 
abstinent ad excessuum periculum tutius declinandum. 
Qui autem sponte societatem inter se ineunt ut mutuis 
virtutum exemplis sese adjuvent ac roborent, imprimis 
adhibere debent subsidia illa quae Christus Dominus 
in Ecclesia reliquit, quibus vitia humana emendentur, 
et infirmitas sustentetur ; atque oratione, sacramento- 
rum frequenti susceptione, aliisque pietatis exercitiis, 
auxilium supernum sibi comparare, nec sibi, nec suis 
propositis, sed Deo sine quo nihil prodest humanus 
conatus, fidere. 

54. Cum constet publicae educationis rationem ple- 
risque in his Provinciis ita iniri, ut haeresibus inser- 
viat, puerorum catholicorum mentibus sensim sine 
sensu falsis sectarum principiis imbutis, monemus pas- 
tores ut omni quo valent studio catholicorum puero- 
rum christianae et catholicae educationi prospiciant, et 
diligenter invigilent ne versione protestantica biblio- 
rum utantur, vel sectarum cantica aut preces recitent. 
Ideo invigilandum erit, ne in publicas scholas libri vel 
exercitia hujusmodi introducantur, cum fidei pietatisque 
discrimine. Constanter autem et moderate hisce sec- 
tarum conatibus ubique resistendum est, eorum qui 
auctoritate valent opportunum adhibere remedium im- 
plorato auxilio. 

55. Propter gravissimas rationes vetuerunt SS. Pon- 
tifices ne fideles secretas Societates quovis nomine 
nuncupatas ineant, jurejurando sese adstringentes ad 
arcana servantia. Nam foedera hujusmodi clanculum 
inita, mali suspicionem et periculum prae se ferunt, et 
jusjurandum temere adhibetur. Idcirco monemus sa- 
cerdotes omnes neminem posse absolutione sacramen- 
tali donari, nisi ab hujusmodi Societatibus prorsus 

recedat. Hortamur autem, et in Domino obsecramus 
fideles omnes, ut occulta illa foedera omnino declinent, 
mente revolventes se Christi membra esse, et Eccle- 
siae quae mater nostra est mandatis teneri, eosque ut 
filios lucis debere ambulare, juxta sanctissima et divina 
illa documenta quae Christus Dominus tradidit. 

56. Praesules omnes monemus ut securitati bonorum 
ecclesiasticorum sedulo prospiciant omni qua valent ra- 
tione, ideoque legum seu auctoritatis civilis praesidium 
quaerant, ubicumque haberi possit, salvo tamen libero 
episcoporum jure. Ouod si nequeant illud obtinere sal- 
tem testamento juxta legis dispositiones scite facto, cu- 
jus duplicatum habeant, caveant ne bona sibi in usus 
ecclesiasticos commissa a suis finibus avertantur. Habe- 
ant etiam bonorum ecclesiasticorum inventarium, et in- 
strumenta omnia et titulos rite disposita. Et si conti- 
gerit eos extra dioecesim versari litteras procurationis 
apud quemdam virum probatum relinquant, qui ea bona 
valeat usibus ecclesiasticis servare. Monemus insuper 
episcopos ne sinant sacerdotes penes se retinere suo 
nomine quae a fidelibus in publicos et ecclesiasticos 
usus donata sunt, eorumque fidei commissa. 

57. Commendamus episcopis libros habere in quibus 
accurate recenseantur ordinationes, clericorum ex aliis 
dioecesibus in suas cooptationes, designationes pasto- 
rum, tituli ecclesiarum, aliaque omnia quae ad statum 
ecclesiasticum respiciunt. 

58. Admonet Synodus clericos omnes in sortem Do- 
mini vocatos, ut semper memores sint nihil esse quod 
alios magis ad pietatem et Dei cultum assidue instruat, 
quam eorum vita et exemplum qui se divino ministerio 
dedicarunt. Cum enim a rebus saeculi in altiorem 


sublati locum conspiciantur, in eos tanquam in specu- 
lum reliqui oculos conjiciunt, ex iisque sumunt quod 
imitentur. Quapropter sic studeant vitam moresque 
suos omnes componere, ut habitu, gestu, incessu, ser- 
mone, aliisque omnibus rebus, nihil nisi grave, modera- 
tum ac religione plenum prae se ferant. Levia etiam 
delicta, quae in ipsis maxima essent, effugiant, ut eo- 
rum actiones cunctis afferant venerationem. Abstineant 
a luxu et pompa vestium, a mundanarum personarum 
societate, a comessationibus, potationibus, illicitisque 
lusibus et venationibus, ac demum quibuscumque om- 
nibus clericali statu indignis, necnon saecularibus nego- 
tiis. Cum mulieribus nullam consuetudinem habeant, 
neque sibi famulas accipiant vel retineant, nisi talis 
aetatis et probatae virtutis, de quibus nulla possit ha- 
beri suspicio. Fiant igitur forma gregis ex animo ; 
sint exemplum fidelium in verbo, in conversatione, in 
charitate, in fide, in castitate ; sint sobrii, prudentes, 
ornati, pudici, modesti ; conversationem suam inter 
gentes habentes bonam, ut bene facientes obmutescere 
faciant imprudentium hominum ignorantiam, et obstru- 
atur os loquentium iniqua. Sic autem pastores vigilent 
super gregem sibi commissum, non coacte, sed spon- 
tanee. secundum Deum ; neque turpis lucri gratia, sed 
voluntarie; sic illum pascant et regant sedula in suis 
ecclesiis residentia, verbi divini praedicatione, puero- 
rum et ignorantium instructione, sacramentorum ad- 
ministratione, pia sacrificii oblatione, paterna infirmo- 
rum et pauperum cura, omniumque bonorum exemplo, 
ut cum apparuerit Princeps pastorum, ab ipso percipi- 
ant immarcescibilem gloriae coronam. 

DECRETA CONCILII PROVINCIALIS BALTIMORENSIS V. 

59. Perpenso decreto S. Congregationis de bonis 
temporalibus Ecclesiae Patres animum maxime pro- 
pensum ad mentem S. Sedis in omnibus sequendam 
ostenderunt, sed censuerunt speciales leges Statuum 
singulorum, locorumque adjuncta, gravia afferre in- 
commoda decreti executioni ; singulorum tamen epis- 
coporum conscientiam onerandam esse, ut testamento, 
vel alio instrumento, consulant securitati bonorum eccle- 
siasticorum quae penes se sunt : quorum testamentorum 
duplicatum exemplar apud archiepiscopum deponant, 
archiepiscopus autem apud seniorem episcopum, intra 
tres menses a sua consecratione : quod si neglexerit 
episcopus aliquis, monebit eum officii archiepiscopus, 
eumque diu cessantem ad S. Congregationem deferet. 
Idcirco orant Patres ut S. Sedes dignetur decreti rigo- 
rem hac ratione mitigare. 

60. Statutum est ne laicis personis unquam permit- 
tatur verba ad populum facere in ecclesiis, sine Ordi- 
narii licentia, postquam consecratae, vel tantum bene- 
dictae fuerunt. 

61. Cum lege divina vetitum sit homini separare 
quos Deus conjunxit, monemus episcopos ut in suis 
synodis sub poena excommunicationis ipso facto , pro- 
hibeant iis qui divortio civili sejuncti sunt, ne ad nova 
transeant vota, legitimo vinculo posthabito. 

62. Censuerunt Patres haud expedire decretum Tri- 
dentinum de clandestino matrimonio ad alias paroecias 
dioeceseos Detroitensis, extra ipsam civitatem, adhuc 
extendere ; nec ad alias dioeceses Americae Foedera- 


tae, praeter eas in quibus jam noscitur promulgatum : 
et orandam esse S. Sedem ut dispenset quoad ipsam 
civitatem Detroitensem. 

63. Praesules omnes hujus provinciae in Domino 
monemus, ut invigilent executioni eorum quae a S. 
Tridentina synodo decreta sunt de pastorum residentia, 
curentque ne populus fidelis careat copia missae au- 
diendae in diebus praesertim dominicis et festis ; vel 
aegrotantes, subsidio sacramentorum : et in synodis 
suis poenas statuant in eos qui absque gravi causa vel 
licentia abfuerint. 

64. Monemus episcopos ut invigilent ne sacerdotes, 
vel ecclesiis temere erigendis aut reparandis, vel alia 
ratione, aere alieno contrahendo, res ecclesiae onerent, 
aut fidem fallant cum religionis dedecore : ideo exigant 
rerum rationem saltem quotannis, nec sinant eos aes 
alienum absque licentia scripto data, ecclesiae nomine 
vel causa, contrahere. 

65. Moneantur sacerdotes ne res suas rebus eccle- 
siae immisceant, cum famae suae discrimine, vel offen- 
sione fidelium, qui injuriam fieri ecclesiae facile existi- 
mant. Idcirco habeant librum quo res omnes ecclesiae 
recenseantur; et si ipsi pecuniam in ecclesiae usum 
contulerint, id fiat probante episcopo, et cum virorum 
fide dignorum notitia, et in libro referatur, ut episcopus 
visitationem habens possit singula inspicere, et jura 
omnium tueri. 

66. Patres unanimi voce probarunt Rituale Roma- 
num editum auctoritate conciliorum Provincialium 
secundi et quarti, curante P2piscopo S. Ludovici, sed 
permiserunt ut appendix fieret amplior, precibus qui- 
busdam vernacula lingua redditis, judicio Archiepiscopi, 

prout in concilio quarto decretum est. Districte tamen 
praeceperunt sacerdotibus omnibus latinam formam 
precum nunquam omittere. 

(37. Confessionalia in ecclesiis erigenda, pro mulie- 
rum confessionibus excipiendis, decrevit concilium pri- 
mum Baltimorense, quod districte servandum omnino 
est. Ecclesiae autem nomine, ad confessiones audien- 
das, sacristia non est intelligenda, nisi locus sit publicus 
et patens. 

68. Juxta praescriptum et mentem Ritualis Romani, 
sedulus sit pastor animarum in visitandis infirmis et 
agonizantibus, etiam postquam ultima receperunt sa- 
cramenta ; et illos exhortetur, consoletur, adjuvet ; et 
elicito ab iis, si possint, novo confessionis et contritio- 
nis actu, nova identidem donet absolutione. 

Sit pariter assiduus in praedicatione verbi divini, 
juxta modum quem concilium Tridentinum praescribit 
(Sess. V. cap. 2 de Ref.) scilicet, diebus saltem domi- 
nicis et festis solemnibus, plebes sibi commissas, pro 
sua et eorum capacitate, pascat salutaribus verbis ; do- 
cendo non vana vel intricata, sed quae scire omnibus 
necessarium est ad salutem; non quae admirationem 
erga loquentem provocent, sed quae ipsorum audien- 
tium aedificationem, et pietatis incrementum promove- 
ant, v. g. motiva et frequentem praxim actuum fidei, 
spei, charitatis et contritionis ; dispositiones requisitas 
ad sacramenta utiliter recipienda ; vitia quae declinare, 
et virtutes quas sectari oporteat; det lac spirituale 
infantibus, adultis autem pietate solidum cibum ; in 
sermone, sicut in opere, fiat omnia omnibus, ut animos 
rite dirigat in via salutis, omnesque poenam aeternam 
evadere, et coelestem gloriam consequi valeant. 

DECRETA CONCILII PROVINCIALIS BALTIMORENSIS VI. 

60. Patres, ardentibus votis, plausu, consensuque 
unanimi, B. Mariam Virginem sine labe Conceptam 
in Patronam Americae Foederatae Statuum elegerunt ; 
nulla tamen inducta obligatione audiendi missam et a 
servilibus operibus abstinendi in ipso festo Conceptio- 
nis B. Mariae: atque ideo Summo Pontifici humiliter 
supplicandum ut solemnitas, nisi festum in dominicam 
inciderit, transferatur in dwminicam proxime sequen- 
tem, in qua missae, tam privatae quam solemnes, de 
festo illo translato celebrentur, vespertinumque officium 
de eodem recitetur. 1 

70. Censuerunt Patres orandum esse S. Sedem ut 
declarationem edat pro Statibus Americae Septentrio- 
nalis Foederatis, qua statuatur clericos in sacris, ordi- 
natos titulo missionis, et dioecesibus hisce addictos, non 
posse absque Ordinarii sui licentia in scripto data, reli- 
giosum Ordinem ingredi, prout jam episcopis Vincen- 
nensi et Ludovicopolitano S. Congregatio rescripsit. - 

71. Censuerunt Patres optandum esse ut, statim 
atque Ordinario uniuscujusque dioecesis utile visum 

1 Sanctitas Sua Pius PP. IX benigne in omnibus annuit juxta petita, die 
7. Februarii 1847. 

2 In epistola Emi. Praefecti de Propaganda fide ad Archiepiscopum Balti- 
morensum die 23. Oct. 1852 scripta, inter cetera haec habentur: “Innotuit 
pariter aliquando evenire ut, absque licentia Episcopi, presbyteri missionibus 
addicti Ordines Regulares ingrediantur, unde gravissimum isthic oriri solet 

detrimentum ob sacerdotum penuriam Non est praetereundum 

inter decreta Concilii sexti Baltimorensis peculiariter fuisse provisum quoad 
presbyteros qui regulare aliquod institutum ingredi velint, ut nimirum proprii 
Episcopi veniam assequi debeant: cumque decretum illud probatum cum 
reliquis fuerit, deligenter erit servandum.” 

fuerit, proclamationes quae banna vocari solent, ha- 
beantur et fiant ante celebrationem matrimoniorum, 
justa mentem conciliorum Lateranensis et I ridemini. 

72. Statutum est stricte inhibendos esse ' pastores 
animarum ab administratione sacramentorum matri- 
monii et baptismi fidelibus ex aliis dioecesibus, qui ea 
a proprio pastore facile recipere possent. 


DECRETA CONCILII PROVINCIALIS BALTIMORENSIS VII. 

73. Perlectis litteris Encyclicis Summi Pontificis 
Pii IX, quibus significavit se vehementer optare ut 
episcopi totius catholici orbis per litteras ipsi referrent 
qua devotione clerus populusque fidelis erga Immacu- 
latae Virginis Conceptionem sint animati ; Patribus 
omnibus visum est respondere clerum populumque 
fidelem, in Foederatis Americae Statibus, magna 
ilagare erga eamdem devotione. 

74. Censuerunt pariter Patres Summo Pontifici 
significandum, gratum sibi fore ut veluti catholicae 
Ecclesiae doctrinam definiat, si id sapientissimo suo 
judicio opportunum existimet, Beatissimae \ irginis 
Mariae conceptum Immaculatum omnino fuisse, atque 
ab omni prorsus originalis culpae labe immunem. 

75. Statuerunt Patres ecclesias omnes, ceteraque 
bona ecclesiastica, quae vel dono, vel fidelium obla- 
tionibus acquisita, in charitatis vel religionis operibus 
sunt impendenda, ad Ordinarium pertinere ; nisi ap- 
pareat, scriptoque constet, illa Ordini alicui regulari, 
vel sacerdotum Congregationi, in ipsorum usum tra- 
dita fuisse. (Vid. num. 7, et alios ibi citatos.) 


76. Statuunt Patres nullum harum Provinciarum 
sacerdotem, ad aliam dioecesim transire volentem, a 
proprio episcopo dimittendum, nisi certo constet eum 
ab alio episcopo esse recipiendum. Si qui autem in 
posterum aliter dimissi fuerint, non recipiantur. 

77. Stricte prohibemus ne sacerdotes matrimoniis 
eorum qui jam ab acatholico ministro vel conjuncti 
sunt, vel conjungi volunt, interesse praesumant. 

DECRETA CONCILII PLENARII BALTIMORENSIS. 

78. Patres hujus concilii plenarii, ex omnibus Stati- 
bus Foederatis Americae Septentrionalis congregati, 
praeside Archiepiscopo Baltimorensi tanquam Aposto- 
licae Sedis Delegato, summum (pio Sedem Apostoli- 
cam Romanam prosequuntur obsequium profitentur: 
agnoscunt quippe, juxta definitionem in concilio Flo- 
rentino promulgatam, Romanum Pontificem successo- 
rem esse beati Petri principis Apostolorum, et verum 
Christi vicarium, totiusque licclesiae caput, et omni- 
um Christianorum patrem et doctorem existere, et ipsi, 
in beato Petro, pascendi, regendi et gubernandi uni- 
versalem Ecclesiam a Domino nostro Jesu Christo 
plenam potestatem traditam esse. Beatissimum igitur 
Pontificem Pium IX, caput totius episcopatus agnos- 
cunt divino jure constitutum, ejusque esse Iratres in 
fide confirmare, cum unus sit omnium pastor. 

Doctrinam insuper, quam ab Apostolis traditam in 
Ecclesia Romana constat semper esse servatam per 
episcoporum successionem, profitentur integram, prout 
in conciliorum oecumenicorum, praesertim Tridentini 
decretis, et in Summorum Pontificum constitutionibus 
explicata est. 

79. Quae in septem conciliis Baltimorensibus decreta 
sunt, ad omnes dioeceses Foederatorum Statuum, et 
regionum omnium generali Gubernio subditarum, ex- 
tendi statuimus, eaque ibi vim obtinere. 

80. Rituale Romanum, jam adoptatum a concilio 
primo Baltiinorensi, accurate servandum in sacris mu- 
neribus peragendis ubique in dioecesibus Statuum Foe- 
deratorum decernimus, vetantes districte ne consuetu- 
dines ritusve a romanis alieni introducantur. Ritus 
ecclesiasticos nolumus adhiberi in sepultura fidelium, 
quandocumque eorum corpora sepeliuntur in coeme- 
teriis sectarum ; vel etiam in coemeteriis profanis, 
quando adsunt coemeteria catholica. 

81. Manuale caeremoniarum et librum caeremonia- 
lem, jussu concilii Baltimorensis primi praeparata, et 
Gregorio PP. XVI, fel. mem. probata, quae emendatiori 
stylo iterum in lucem edita sunt, praemissa etiam ritu- 
um explicatione, ubique per omnes Foederatos Status 
adhibenda statuimus. 

82. Monitos volumus praesules omnes qui aliqua ex 
causa e suis dioecesibus ad tempus recedunt, “legiti- 
mae absentiae causas, (juxta Tridentini concilii decre- 
tum, Sess. XXIII, cap. 1, de Ref.) a Beatissimo Ro- 
mano Pontifice, aut a metropolitano, vel, eo absente, 
suffraganeo episcopo antiquiori residente, qui idem 
metropolitani absentiam probare debebit, in scriptis 
esse approbandas. Quoniam autem qui aliquantisper 
tantum absunt, ex veterum canonum sententia, non vi- 
dentur abesse, quia statim reversuri sunt ; illud absen- 
tiae spatium singulis annis, sive continuum, sive inter- 
ruptum, nullo pacto debere duos aut ad summum tres 
menses excedere.” Quae Tridentini Patres de absen- 
tia propter munus publicum addiderunt, recitanda haud 

duximus, cum hisce in regionibus nullum hujusmodi 
munus sit episcopatibus adjunctum. 

83. Hortandos episcopos Patres censuerunt, ut ubi 
fieri poterit, in suis dioecesibus aliquos sacerdotes 
aetate, scientia, vitae integritate, et rerum agen- 
darum peritia conspicuos seligant, quos Consulto- 
res constituant, et quorum sententias in administrati- 
one dioeceseos, cum opus fuerit, exquirant. Laudan- 
dam etiam censuerunt consuetudinem alicubi vigentem 
Consultores singulis saltem mensibus, die determinato, 
convocandi, ut quae ad dioecesim pertinent discutian- 
tur. 

84. Visum est Patribus valde expedire, ut in una- 
quaque dioecesi Cancellariam statuat Ordinarius, pro 
faciliore rerum ecclesiasticarum administratione, et ad 
stabilem in iis negotiis agendi normam consequandam. 

85. Consulendum episcopis, ut in suis quisque dioe- 
cesibus unum aut plures sacerdotes scientia theologiae 
insignes designent, qui examini subjiciant libros pre- 
cum, aut aliter ad religionem pertinentes, priusquam 
ab Ordinario aut Vicario ejus generali approbatione 
fidelibus commendentur. Optandum etiam ut praxis 
aliorum quam Ordinarii loci ubi hujusmodi libri publici 
juris fiunt, approbationem petendi in desuetudinem 
abeat. 

86. Ne sacerdotes vagi et ignoti nimis facile admit- 
tantur ad sacra munera obeunda cum animarum peri- 
culo, nolumus sacerdotes ex Europa advenientes in 
clerum nostrum cooptari, nisi litteris suorum episcopo- 
rum prius missis consensum episcopi in cujus dioe- 
cesim transire desiderant, obtinuerint. 

87. Valde expedit districtus ecclesiasticos intra cer- 
tos limites designare ; necnon regulas de sacerdotum 

jurisdictione privilegiisque, Ordinarios, quamprimum 
fieri potest, sancire. Hos tamen districtus, secundum 
rerum adjuncta episcopi mutare possunt, et eorum est 
definire quarum ecclesiarum sacerdotibus haec munera 
pro tempore adnecti debeant. 

88. Statuunt Patres in omnibus harum Provinciarum 
dioecesibus, post festa paschalia anni proxime venturi 
1853, banna matrimoniorum publicanda esse. Ordi- 
narios vero hortantur ut ne hac in re, nisi gravissimis 
de causis, dispensent. 

89. Moneant episcopi sacerdotes curam animarum 
exercentes, ut institutioni juventutis in doctrina chris- 
tiana per se operam dent, nec putent ipsis licere quae 
sui muneris sunt negligere, rejecto omnino in alios 
onere juvenes, aliosque rudes, fidei morumque princi- 
pia edocendi. 

90. Hortamur episcopos, et attentis gravissimis ma- 
lis quae ex juventute haud rite instituta sequi solent, 
per viscera misericordiae Dei obsecramus, ut scholas 
unicuique ecclesiae in eorum dioecesibus annexas, in- 
stituendas curent; et si opus fuerit, et rerum adjuncta 
sinant, provideant ut ex redditibus ecclesiae cui schola 
annexa sit, idonei magistri in ea habeantur. 

91. Consulendum episcopis, qui propria seminaria 
non habent, ut collatis consiliis cum aliis episcopis 
ejusdem provinciae, unum saltem seminarium in una- 
quaque provincia constituant. 

92. Patres censuerunt omnino expedire, ut juxta 
mentem concilii Tridentini (Sess. XXII, cap. 9, de 
Ref.) Ordinarius, aut per se, aut per sacerdotem, cui 
hac in parte vices suas committat, ab administratoribus 
rerum ecclesiae temporalium, sive laicis, sive clericis, 
rationem eorum administrationis singulis annis exigat. 


93. Quoniam quae Deo sunt donata in cultum divi- 
num et opera charitatis, in licclesiae transeunt potes- 
tatem, cujus est invigilare ut donatorum pia voluntas 
fideliter impleatur, ideoque sacris canonibus a laicorum 
usurpatione saepius vindicata sunt ; districte vetamus 
ne laici sese ingerant iis administrandis absque episco- 
porum libero consensu. Quod si eorum injussu eas 
usurpent, et ad suos usus divertant, vel alia quacum- 
que ratione donatorum voluntatem frustrentur et 
fraudent, vel quae fidei et curae episcoporum commissa 
sunt, ex eorum manibus eripere, etiam legis praesidio, 
conentur, eos poenis a Tridentinis Patribus irrogatis 
rerum Ecclesiae usurpatoribus (Sess. XXII, cap. 11, 
de Ref.) ipso facto subjacere decernimus, et delaramus. 

94. Monemus sacerdotes qui ecclesias administrant, 
quarum titulus episcopis traditus est, ne aedituos in iis 
absque episcoporum auctoritate constituant, vel eligi a 
fidelibus permittant, ne liberae earum administrationi 
impedimentum aliquod nascatur. 

95. Statuunt Patres ritus sacros pro benedictione 
SS. Sacramenti, in Caeremoniali et Manuali jam prae- 
scriptos, ab omnibus in hisce Foederatis Provinciis 
stricte esse observandos. 

96. Cum sapientissimo consilio per leges ac statuta 
harum Rerumpublicarum cautum sit, ne potestas secu- 
laris ullum usurpet jus sese in rebus sacris immiscendi, 
meminerint episcopi, quo maxime possunt studio apud 
Auctoritatem civilem laborandum, prudenter tamen 
prout Dominus suggesserit, ne unquam catholici, qui 
vel militiae vel classi adscripti sunt, cultui acatholico- 
rum contra suam conscientiam adesse cogantur. 

97. Hortantur Patres ut ubique per hasce Provin- 
cias pia ad propagandam fidem Societas extendatur ac 

promoveatur, quae in Galliis cum tanto religionis pro- 
fectu existit. 

98. Commendamus fidelibus ut societatem ineant, 
preces fundendi causa, ad acatholicorum omnium qui 
nobiscum versantur patriae necessitudine conjuncti 
conversionem, ut erroribus omnibus rejectis, uno ore 
glorificent Deum, in fidei unitatem concurrentes. Poro 
supplicandum Summo Pontifici duximus, ut indulgentia- 
rum concessione foveat hoc pium studium, eas omnibus 
tribuens qui eum in finem preces fundunt. 1 

99. Quoniam gravissimae rationes a Patribus con- 
cilii primi Baltimorensis Provincialis alatae, dum a 
SSmo. Patre peterent ut pro baptizandis adultis ea in 
hisce Provinciis uti liceret forma quae in Rituali Ro- 
mano pro baptismate parvulorum invenitur, adhuc 
vigent, immo in dies graviores evasurae videntur; 
statuunt Patres S. Sedi supplicandum esse, ut privile- 
gium tunc ad viginti annos juxta Patrum preces con- 
cessum, nunc perpetuum fiat, vel saltem ad viginti 
annos iterum concedatur. - 

100. Decretum (77) concilii Baltimorensis Provin- 
cialis VII intelligendum declaramus de iis qui temere 
conjunguntur coram praecone acatholico, contra leges 
ecclesiasticas quae vetant communionem in divinis 
cum haereticis, et usurpati muneris sacri agnitionem. 
Nolumus sacerdotes suam operam praestare iis quos 
noverint ministellum adituros, foederis matrimonialis 
iterandi causa, vel qui foedere sic inito, absque poeni- 
tentiae indiciis benedictionem sacerdotalem petunt. 

1 SSmus. Dnus. Noster Pius PP. IX petitioni superius expositae benigne 
annuit, atque indulgentias nonnullas in perpetuum concessit, die 5 Septem- 
bris 1852. 

2 Facultas adultos eadem ac parvulos forma baptizandi, ad quinque annos 
a die 20 Septembris 1852 prorogata est, ita ut interim episcopi paulatim ad 
observantiam ritus descripti pro adultorum baptismate in Rituali Romano 
accedere satagant. 

II- 

DE HOMINUM CADAVERIBUS COMBU- 
RENDIS. 

Feria IV, die 19 Maii 1886. 

Non pauci Sacrorum Antistites cordatique Christi- 
fideles animadvertentes, ab hominibus vel dubiae fidei, 
vel massonicae sectae addictis magno nisu hodie con- 
tendi, ut ethnicorum usus de hominum cadaveribus 
comburendis instauretur, atque in hunc finem speciales 
etiam societates ab iisdem institui : veriti, ne eorum 
artibus et cavillationibus fidelium mentes capiantur, et 
sensim in eis imminuatur existimatio et reverentia erga 
christianam constantem et solemnibus ritibus ab Ec- 
clesia consecratam consuetudinem fidelium corpora 
humandi : ut aliqua certa norma iisdem fidelibus 

praesto sit, qua sibi a memoratis insidiis caveant ; a 
Suprema S. Rom. et Univ. Inquisitionis Congrega- 
tione declarari postularunt : 

1. ° An licitum sit nomen dare societatibus, quibus 
propositum est promovere usum comburendi hominum 
cadavera ? 

2. ° An licitum sit mandare, ut sua aliorumve cada- 
vera comburantur ? 

Eminentissimi ac Reverendissimi Patres Cardinales 
in rebus fidei Generales Inquisitores supra scriptis 
dubiis serio ac mature perpensis, praehabitoque DD. 
Consultorum Voto respondendum censuerunt : 

Ad l. m Negative, et si agatur de societatibus mas- 
sonicae sectae filialibus, incurri poenas contra hanc 
latas. 

Ad 2. m Negative. 

Factaque de his Sanctissimo Domino Nostro Leoni 
Papae XIII relatione, Sanctitas Sua resolutiones Emi- 
nentissimoruin Patrum adprobavit et confirmavit, et 
cum locorum Ordinariis communicandas mandavit, ut 
opportune instruendos curent Christifideles circa de- 
testabilem abusum humana corpora cremandi, utque 
ab eo gregem sibi concreditum totis viribus deterreant. 
los. Mancini , S. Rom. et Univ. Inquis. Notarius. 

III. 

DE RECURSU AD CIVILE TRIBUNAL. 

“A” 

Illme ac Rme Domine: 

In constitutione Pii IX s. m. quae incipit Apostolicae 
Sedis moderationi IV id. Oct. 1869 cautum est, “ ex- 
communicationem Romano Pontifici reservatam spe- 
ciali modo incurrere — Cogentes sive directe sive indirecte 
judices laicos ad trahendum ad suum tribunal personas 
ecclesiasticas praeter canonicas dispositiones : item edentes 
leges vel decreta contra libertatem et jura Ecclesiae." 

Cum de vero sensu et intelligentia hujus capitis 
saepe dubitatum fuerit, haec Suprema Congregatio S. 
Romanae et Uniyersalis Inquisitionis non semel decla- 
ravit — caput Cogentes non afficere nisi legislatores et 
alias auctoritates cogentes sive directe sive indirecte 
judices laicos ad trahendum ad suum tribunal personas 
ecclesiasticas praeter canonicas dispositiones. — Hanc 
vero declarationem Sanctissimus D. N. Leo Papa XIII 
probavit et confirmavit ; ideoque S. haec Congregatio 
illam cum omnibus locorum Ordinariis pro norma com- 
municandam esse censuit. 

Ceterum in iis locis in quibus fori privilegio per 
Summos Pontifices derogatum non fuit, si in eis non 
datur jura sua persequi nisi apud judices laicos, tenen- 
tur singuli prius a proprio ipsorum Ordinario veniam 
petere ut clericos in forum laicorum convenire possint: 
eamque Ordinarii nunquam denegabunt tum maxime, 
cum ipsi controversiis inter partes conciliandis frustra 
operam dederint. Episcopos autem in id forum con- 

venire absque venia Sedis Apostolicae non licet. Et 
si quis ausus fuerit trahere ad judicem seu judices 
laicos vel clericum sine venia Ordinarii, vel Episcopum 
sine venia S. Sedis, in potestate eorumdem Ordinario- 
rum erit in eum, prasertim si fuerit clericus, animad- 
vertere poenis et censuris ferendae sententiae uti vio- 
latorem privilegii fori, si id expedire in Domino judica- 
verint. 

Interim fausta multa ac felicia tibi precor a Domino. 

Datum Romae die 23. Januarii an. 1880. 

Addictissimus in Domino, 

R. Care/. Monaco. 

“B” 

DECLARATIONES 

S. CONGREGATIONE DE PROPAGANDA FIDE. 

Declarat S. Congregatio de Propaganda P'ide nun- 
quam sese fore admissuram recursum vel appellationem 
Sacerdotum, qui ad judices laicos trahere ausi fuerint 
vel Clericum sine venia Ordinarii, vel Episcopum sine 
venia Apostol. Sedis, sive in causa ecclesiastica, sive 
non, nisi prius recursum ad civile tribunal interpositum 
deseruerint. Episcopi vero juxta declarationem capitis 
Cogentes a Suprema Congregatione Inquisitionis die 
23. Januarii 1886, editam, possunt in praedictum Cleri- 
cum animadvertere poenis, et censuris ferendae sen- 
tentiae, maxime suspensione a divinis, servatis tamen 
servandis, et pro gravitate causae, si id expedire in 
Domino judicaverint. Ouod si venia conveniendi Cleri- 
cum in forum laicorum ab Ordinariis petatur: ipsi nun- 
quam eam denegabunt, tum maxime cum ipsi contro- 
versiis inter partes conciliandis frustra operam dede- 
rint. "Instructio Joannis Card. Simeoni ad Jacob. Card. 
Gibbons, — d. d. 11. August, 1886. 

IV. 

RESOLUTIONES S. O. 

SUPER SEPARATIONEM CONJUGUM SIVE CIRCA VIN- 
CULUM SIVE CIRCA HABITATIONEM TANTUM. 

Jias resolutiones Eminenlissimus Cardinal Simeoni re- 
misit Cardinali Jacobo Gibbons , mandans ut eas 
communicaret Archiepiscopis et Episcopis Statuum 
Foederatorum . 

SANCTAE ROMANAE ET UNIVERSALIS INQUISITIONIS 

EPISTOLA 

AD OMNES IN GALLICA DITIONE ORDINARIOS. 

Post nuper restitutas penes Gallos an. 1884 divortii 
leges plura a nonnullis Episcopis Galliarum dubia huic 
s. r. et u. Inquisitioni proposita sunt, utrum nempe fas 
esset judicibus laicis in causis de separatione conjugum 
sive circa vinculum sive circa habitationem tantum jus 
dicere ; utrum advocatis et procuratoribus hujusmodi 
causas agere penes judices laicos ; utrum his ad quos 
de jure pertinet defensores officiosos, quos vocant, de- 
putare, utrum denique syndicis (vulgo maires) divorti- 
um pronunciare. 

Eminentissimi PP. una mecuin Inquisitores generales, 
re mature perpensa, in feria V. loco IV. die 25. Junii 
1885 ita decernendum esse censuerunt; 

“ Attentis gravissimis rerum, temporum ac locorum 
adjunctis tolerari posse, ut qui magistratus obtinent et 
advocati causas matrimoniales in Gallia agant, quin 

officio cedere teneantur, dummodo catholicam doctri- 
nam de matrimonio deque causis matrimonialibus ad 
solos judices ecclesiasticos pertinentibus palam pro- 
fiteantur, et dummodo ita animo comparati sint tum 
circa valorem et nullitatem conjugii tum circa separa- 
tionem corporum, de quibus causis judicare coguntur, 
ut nunquam proferant sententiam neque ad proferen- 
dam defendant vel ad eam provocent vel excitent divino 
aut ecclesiastico juri repugnantem, et in casibus dubiis 
vel difficilioribus suum quisque Ordinarium adeat, ejus 
judicio se dirigat, et quatenus opus sit per ejus medium 
ad apostolicam Poenitentiariam recurrat.” 

Hoc decretum Sanctissimus Pater ratum habuit: 
ideoque omnibus in Gallia Archiepiscopis et Episcopis 
notum fit pro eorum norma per has litteras ceteroquin 
non evulgandas. 

R. Card. Monaco . 


DECRETUM 

S. ROMANAE ET UNIVERSALIS INQUISITIONIS. 

A nonnullis Galliarum Episcopis sequentia dubia S. 

R. et Univ. Inquisitioni proposita sunt: “ In Epistola 

S. R. et U. I. 25 Junii 1885 ad omnes in Gallica Ditione 
Ordinarios circa civilis divortii legem ita decernitur: 
Attentis gravissimis rerum , temporum ac locorum ad- 
junctis , tolerari posse ut qui magistratus obtinent et advo- 
cati causas matrimoniales in Gallia agant quin officio 
cedere teneantur ,” conditiones adjecit, quarum secunda 
haec est : Dummodo ita animo comparati sint tum circa 
valorem et nullitatem conjugii tum circa separationem 
corporum , de quibus causis judicare coguntur , ut num- 
quam proferant sententiam neque ad proferendam defen- 


dant vel ad eam provocent vel excitent divino aut ecclesi- 
astico juri repugnantem Quaeritur: 

I. “An recta sit interpretatio per Gallias diffusa ac 
etiam typis data, juxta quam satisfacit conditioni prae- 
citatae judex qui licet matrimonium aliquod validum sit 
coram Ecclesia, ab illo matrimonio vero et constanti 
omnino abstrahit, et applicans legem civilem pronun- 
tiat locum esse divortio, modo solos effectus civiles 
solumque contractum civilem abrumpere mente inten- 
dat, eaque sola respiciant termini prolatae sententiae? 
Aliis terminis, an sententia sic lata dici possit divino 
aut ecclesiastico juri non repugnans? 

II. “ Postquam judex pronuntiavit locum esse divor- 
tio, an possit Syndicus (gallice, le maire) et ipsi solos 
effectus civiles solumque civilem contractum intendens, 
ut supra exponitur, divortium pronuntiare, quamvis 
matrimonium validum sit coram Ecclesia ? 

III. “ Pronuntiato divortio, an possit idem Syndicus 
conjugem ad alias nuptias transire attentantem civiliter 
cum alio jungere, quamvis matrimonium prius validum 
sit coram Ecclesia vivatque altera pars? ” 

Feria V, loco IV, die 27 Maii 1886. 

In Congregatione Generali S. Romanae et Univer- 
salis Inquisitionis habita coram Eminentissimis ac Re- 
verendissimis DD. S. R. E. Cardinalibus Generalibus 
Inquisitoribus propositis suprascriptis dubiis, ac prae- 
habito Voto DD. Consultorum, iidem Eminentissimi 
ac Reverendissimi DD. rescribi mandarunt. — Ad pri- 
mum, secundum et tertium dubium : Negative. 

Eadem feria ac die facta de his Sanctissimo Dno. 
Nostro Leoni Papae XIII relatione, Sanctitas Sua 
resolutiones Eminentissimorum PP. adprobavit et con- 
firmavit. 

los. Mancini , S. Rom. et Univ. Inquis. Notarius. 

"V. 

DE DOMICILIO AD MATRIMONIUM CON- 
TRAHENDUM. 

Roma, Li 21 Giugno, 1886. 

Eme. ac Revme. Dne Dne. 

Supplices preces Patres Concilii 1 ertii Plenarii Bal- 
timorensis Summo Pontifici exhibuerunt, ut decernere 
dignaretur “eos, qui e sua dioecesi in aliam transeunt 
modo in hac, spatio unius mensis commorati sint, eo 
ipso, nulla lacta inquisitione de animo manendi per 
majorem anni partem, censendos esse acquisivisse 
quasi-domicilium ad matrimonium contrahendum.’ 

Eminentissimi Inquisitores Generales, die 6. Maii, 
1886 re mature perpensa, sequens ediderunt decre- 
tum : 

“ Concilio Baitimorensi postulante, supplicandum 
Ssmo, ut decernere dignetur in Statibus Americae 
Confederatis, se transferentes e loco, ubi viget Caput 
— Tametsi — in alium locum, dummodo ibi continuo 
commorati fuerint per spatium saltem unius integri 
mensis, et status sui libertatem, uti juris est, compro- 
baverint, censendos esse ibidem habere quasi-domici- 
lium in ordine ad matrimonium, quin inquisitio facien- 
da sit de animo ibi permanendi per majorem anni par- 
tem.” 

“ In audientia vero diei 12 Maii 1886, referente R. 
P. D. Josepho D’ Annibale S. Officii Adsessore, Ssmus. 
Dnus. Leo PP. XIII praedictum EE. PP. Decretum 

suprema sua auctoritate ratum habere, et confirmare 
dignatus est ; contrariis quibuscumque non obstanti- 
bus.” 

Jamvero E. T. rogo ut hujusmodi Decretum omni- 
bus Archiepiscopis et Episcopis Statuum Foederato- 
rum communicare cures. 

Interim manus Eminentiae Tuae humillime deosculor. 
Eminentiae Tuae, 

Humillimus Addictissimus Servus Verus, 

Joannes Card. Simeoni, Praefectus. 

D. Archiep. Tyren , Secret. 

VI, 

RESPONSUM S. OFFICII OE COPULA IN- 
CESTUOSA. 

Infandum incestus llagitium peculiari semper odio 
sancta Dei Ecclesia prosequuta est, et summi roinani 
Pontifices statuerunt, ut qui eo sese temerare non 
erubuissent, si ad apostolicam Sedem confugerent pe- 
tendae causa dispensationis super impedimentis matri- 
monium dirimentibus, eorum preces, nisi in eis de ad- 
misso scelere mentio facta esset, obreptionis et subrep- 
tionis vitio infectae haberentur atque ideo dispensatio 
esset invalida ; idque ea sanctissima de causa cautum 
fuit, ut ab hoc gravissimo crimine christifideles arce- 
rentur. 

Hanc s. Sedis mentem testantur tum alia documenta, 
tum decretum, quod novissime supremum sanctae ro- 
manae et universalis Inquisitionis consilium, ipso ad- 
probante romano Pontifice, feria IV die 1 Augusti 
1866 tulit, quod est hujusmodi “ subreptitias esse et 
nullibi ac nullo modo valere dispensationes, quae sive 
directe ab apostolica Sede, sive ex pontificia delega- 
tione super quibuscumque gradibus prohibitis consan- 
guinitatis, affinitatis, cognationis spiritualis nec non et 
publicae honestatis conceduntur, si sponsi ante earun- 
dem dispensationum executionem, sive ante sive post 
earum impetrationem incestus reatum patraverint ; et 
vel interrogati, vel etiam non interrogati, malitiose vel 
etiam ignoranter reticuerint copulam incestuosam inter 


eos initam sive publice ea nota sit sive etiam occulta, 
vel reticuerint consilium et intentionem qua eandem 
copulam inierunt, ut dispensationem facilius asseque- 
rentur.” S. Poenitentiaria vestigiis insistens supremae 
Inquisitionis id ipsum die 20 Julii 1879 statuit. 

Verum cum plurimi sacrorum antistites sive seorsum 
singuli, sive conjunctim s. Sedi retulerint, maxima ea 
de causa oriri incommoda cum ad matrimonialium dis- 
pensationum executionem proceditur, et hisce praeser- 
tim miseris temporibus in fidelium perniciem non raro 
vergere quod in eorum salutem sapienter inductum 
fuerat, Sanctissimus D. N. D. Leo divina providentia 
Papa XIII eorum postulationibus permotus, re diu ac 
mature perpensa, et suffragio adhaerens Eminentissi- 
morum S. R. E. Cardinalium in universa christiana re- 
publica una mecum inquisitorum generalium, hasce 
litteras omnibus locorum ordinariis dandas jussit, qui- 
bus eis notum fieret, decretum superius relatum s. ro- 
manae et universalis Inquisitionis et s. Poenitentiariae, 
et quidquid in eundem sensum alias declaratum, statu- 
tum aut stylo Curiae inductum fuerit a se revocari, 
abrogari nulliusque roboris in posterum fore decerni ; 
simulque statui et declarari, dispensationes matrimo- 
niales posthac concedendas, etiamsi copula incestuosa 
vel consilium et intentio per eam facilius dispensa- 
tionem impetrandi reticita fuerint, validas futuras : con- 
trariis quibuscumque etiam speciali mentione dignis 
minime obstantibus. 

Dum tamen ob gravissima rationum momenta a 
pristino rigore hac super re Sanctissimus Pater benigne 
recedendum ducit, mens Ipsius est, ut nihil de horrore, 
quod incestus crimen ingerere debet, ex fidelium men- 
tibus detrahatur ; imo vero summo studio excitandos 

vult animarum curatores, aliosque quibus fovendae inter 
christifideles morum honestatis cura demandata est, ut 
prudenter quidem, prout rei natura postulat, efficaciter 
tamen elaborent huic facinori insectando et fidelibus ab 
eodem, propositis poenis quibus obnoxii fiunt, deter- 
rendis. 

Datum Romae ex cancellaria S. O. die 25 Junii 1885. 

Addictissimus in Domino 

R. Card. Monaco. 

*VTI. 

DISPENSATIO SUPER ABSTINENTIA CAR- 
NIUM DIEBUS SABBATI. 

Beatissime Pater: 

Jacobus Gibbons, Archiep. Baltimorensis, nomine 
suo necnon nomine Archiepiscoporum, Episcoporum 
et Vicariorum Apostolicorum Foederatorum Americae 
Sept. Statuum quam humillime exponit ac petit : 

Disciplina constans ac immemorialis ab eo tempore, 
quo primo fideles in his provinciis habitabant, est com- 
medere carnes omnibus Sabbatis in anno, quae non 
sunt dies jejunii. Nec sine gravissimis rationibus 
haec disciplina est ; nam praeter labores gravissimos, 
quos plurimi quotidie suscipere debent, in paucis 
locis maritimis tantum pisces sibi comparare pos- 
sunt ; in majori locorum numero vel omnino desunt 
vel propter tempus ad transvectionem requisitum et 
expensas tum mali quum magno pretio sunt ; imo 
in omni loco nostrae regionis carnes multo minori 
pretio comparare possumus quam pisces, et etiam 
ova et lacticinia. Fideles abstinentiam feria VI. 
strictissime observant, sed vix spes adest introducendi 
abstinentiam Sabbato in anno. Episcopi his rationibus 
coacti hucusque vel conciliariter vel singuli pro dioe- 
cesi debitam dispensationem a S. Sede Apostolica in 
decennium obtinebant. Periculum tamen adest quod 
incuria vel oblivione alicujus Episcopi debita non ob- 
tineatur dispensatio ; eodem tempore rationes pro hac 
dispensatione in omnibus his provinciis constantes et 
communes sunt. 


310 APPENDIX VII. 

His de causis infrascriptus Orator a Sanctitate Tua 
humillime petit ut Christifidelibus in Foederatis Ame- 
ricae Septentrionalis Provinciis dispensationem conce- 
dere dignetur, ut possint Sabbatis in anno quae non 
sunt dies Jejunii carnes comedere. 

/acobus GibbonSy Archiep. Baltimor. 

RESCRIPTUM. 

Feria IV., die 20 Januarii, 1886. 

Ssmus. D. N. Leo divina providentia Papa XIII. in 
audientia R. P. D. Adsessori S. O. impertita, audita 
relatione suprascripti supplicis libelli, una cum Lino- 
rum. ac Rmorum. DD. Card. Inquisit. Generalium 
suffragiis, benigne annuit pro gratia, qua R. P. D. 
Archiepiscopus Baltimoren. necnon ceteri R. P. D. 
Archiepiscopi et Episcopi Statuum P'oederatorum in 
America ad decennium dispensare valeant suos fideles 
super abstinentia carnium diebus Sabbati infra annum 
jejunio non consecratis juxta modum et formam nec- 
non quoad loca et quoad modum publicationis in re- 
spectivis locis singularum diocesium prout in Domino 
magis expedire judicaverint. Ipsi autem Archiepis- 
copi et Episcopi dispensationem non concedant unica 
vice ad totum decennium, sed singulis annis ejusdem 
decennii ad annum de expressa auctoritate S. Sedis 
Apostolicae. Insuper hortentur Christifideles ut hanc 
Indulgentiam compensare studeant aliis piis operibus, 
atque eleemosynis in pauperum levamen erogandis. 
Contrariis non obstantibus quibuscumque. 

R. P. D. Archiepiscopus Baltimorensis communicet 
hoc rescriptum ceteris Archiepiscopis et Episcopis 
Statuum Foederatorum in America. 

Pro D. /. Pelamiy S. R. et U. Inq. Not. 
Gustavus Perexianiy Substit. 

a 

Absentiae licentia ah Episcopo obti- 
nendaquotiesper tres dies sacerdos 
a congregatione abluturus est, 206; 
assistens per totam diem sine con- 
sensu pastoris a domo pastorali 
abesse nequit, 206; v. Episcopi. 

Abstinentia die Sabbati, 309. 

Administratio; in administrandis 
donatis in cultum divinum laicos 
sese ingerere absque Episcopi con- 
sensu stricte vetitum est, 295. 

Admissio neo-conversorum ad fidem, 
125. 

Aedificatio novae Ecclesiae, scho- 
lae, &c., ne fiat absque Episcopi 
licentia, 219; v. Debita. 

Aeditui laici, 96; eorum electio et 
munera, 122, 295; quinam possunt 
ad hoc munus eligi, 123; dissentio 
inter eos et Rectorem ab Episcopo 
componenda, 124; non instituan- 
tur nisi necessitas id exigat, 132; 
utrum necne haec adsit neces- 
sitas Episcopi est judicare, 215; 
nullum habent statum legalem, 
sunt tantum coadjutores Rec- 
toris, 215; ab Ordinario in Scrip- 
tis adprob ndi, 216, 295 ; perpe- 
ram sibi vindicant jus patronatus 
vel eligendi ecclesiae rectores, 267, 
268. 

Altarium Ornamenta nitida et 
munda sint, 273. 

Alumnorum Seminarii promissiones, 
124; collare Romanum ab alumnis 
ecclesiasticis ferendum, 206. 

Amyzoni ensis Vicarius Apostolicus, 
Ep. St. Mariae nominatur, 28, 40. 

Appellatio a suffraganeorum judi- 
cio, quando a Metropolitano re- 
cipienda, 63, 71 ; sacerdotum qui 
civile tribunal adeunt, 300. 

Aspersio aquae benedictae ante mis- 
sam prinnpalem die Dominica 
peragenda, 126. 

Assistens Rectoris per totam diem 
sine consensu pastoris a domo pas- 
torali abesse non debet, 206; ejus 
officia. 212. 

AUTHORITY from (lod, Past. Letter, 
256. 

B 

Bad papf.rs, Past. I.etter, 248. 

Baltimorensium octo Conciliorum 
promulgatio in hac Provincia, 61. 

Bannorum proclamatio matrimonii 
celebrationi praemittenda, 221, 
290, 294. 

Baptismum, formula pro adultis, 41, 
69, 296; patrini, 270; nomina im- 
ponenda, ib., 271; liber baptiza- 
torum, ib.; aqua baptismalis, sabb. 
Paschae et die Pentecoste benedi- 
cenda, ib.; fons baptismalis, ib.; 
quando licet in privatis domibus 
baptizare , ib.; infantes acatholico- 
rum quando baptizandi, 272; ab 
aliis dioecesibus venientes, 290 

Benedictio S. Sacramenti nocturno 
tempore toleranda, 71 ; ritus prae- 
scriptus ad amussim observandus, 
295. 

— Mulieris post partum, 262. 

Biblia ab acatholicis vitiata, 269; 
Duacensis versio, ib. et 283. 

Birettum, 275. 

Bona in Ecclesiae utilitatem daia ad 
alios usus non transferantur, 279. 

Burials and Funerals, Past. Letter, 
150. 

c 

Caerimoniale li-gua anglica con- 
scribendum, 275; in omnibus 
Provinciis Statuum Foederat, se- 
quendum, 279, 292. 

Cancellariam quisque Episcopus 
constituere oportet, 293. 

Cantores designandi Rectoris jus 
est, 123. 

Cantus Ecclesiasticus, 235 ; Syno- 
dus Tridentina, 236 ; Concilium 
Toletanum, ib.; cantus Gregoria- 
nus, ib. et 12 1 ; rudimenta istius 
cantus in scholis tradenda, 237 ; 
quid de musica figurata sentien- 
dum, ib.; quaenam missae a chori 
rectoribus seligendae, 237, 238; 
Introitus, Graduale, &c. in missis, 
et antiphonae, psalmi proprii in 
vesperis cantandi, ib. ; cantus in 
lingua vernacula quando non 
adhibendus, ib. ; abusus nonnulli, 
qui irrepsere, elimanandi, 280. 

Carbonariae Sectae, 231; ejus so- 
ciis sacramenta deneganda, 232. 

Catechismum ut publice in Ecclesia 
doceatur valde commendatur, 210; 
catechismi privata auctoritate non 
sunt publicandi, 275; v. Commu- 
nio prima puerorum. 

Cauponae a clericis prorsus vitandae, 
126. 214 

Celebrans missam ne interrumpat 
ad petendam pecuniam, 209. 

Censura quoad societates secretas, 
232 ; quoad cogentes ad tribunal 
civile, 280; v. Poena. 

Church ANI) Pope, Past. Letter, 141. 


Church Committes, 96; v. Aeditui 
laici. 

Civile tribunal, v. Poena; id ne 
adeant clerici ut jura sua perse- 
quantur nisi cum Ordinarii venia 
299. 

Clandestinitas, v. Matrimonium. 

Clerici, inconsulto Episcopo, testa- 
mentorum executores ne fiant, 
213 ; commoratio in eadem domo 
cum mulieribus eis prohibetur, 126; 
eorum lites in foro civili, 214, 280; 
levia delicta quoque effugiant, 205; 
vestitus clericalis, 206 ; Duties of 
the Clergy, Past. Letter, 76. 

Co adjutor Episcopo Nashvillensi 
dandus, 70; Ep. auxiliaris Archie- 
piscopi Cincinnatensis constitui- 
tur 132; v. Assistens Rectoris. 

Collare Romanum tam domi quam 
foris ferant clerici et alumni eccle- 
siastici, 206. 

Collationes Theologicae valde 
commendantur 29, 92, 155; man- 
datur ut quater in anno habeantur, 
210. 

Comburere hominum cadavera est 
usus illicitus, 297. 

Commoratio in eadem domo cum 
mulieribus prohibita est Dei min- 
istris, 126. 

Communio prima puerorum 64, 103, 
121, 131 ; c. infirmis adminis- 
tranda, vestes adhibendi in extra- 
hendo Sanctissimum e tabernaculo 
et administrando infirmis, 21 1. 

Conci onator neminem nominatim 
reprehendat, 209 ; neque saepius 
verba de pecuniis faciat, ib. ; prae- 
cipua Catechismi capita pertractet, 
210, 274. 

Conciliorum Baltimorensium pro- 
mulgatio, 61. 


Confessiones noctis tempore in eccl. 
paroch. excipere permittitur, 71 ; 
confes. omnium qui ad septennium 
pervenerunt audiant animarum 
Pastores 121, 13 1 ; confessionalia 
in Ecclesia erigenda, 273, 288. 

Confirmandi solerter praeparandi, 
64; confirmatio nemini minori 
septennio administranda, 272 ; 
schedula unicuique confirmando 
danda, ib. 

Con fraternitates stricto nomine 
Catholicae juventuti commendan- 
dae, 64, 229; regulae observandae, 
230. 

Congregationis Christianarum Scho- 
larum domus matrix in Provincia 
Cincinnatensi instituenda exopta- 
tur, 70. 

Consultores idoneos singuli Episco- 
pi debent constituere, ef die deter- 
minato convocare, 293. 

Controversia Rectorem inter et 
aedituos ab Episcopo dirimenda, 
124. 

Cooptatio sacerdotis ex aliena dioe- 
cesi, 265, 291 ; v. Sacerdotes vagi, 

Copula incestuosa non amplius expri- 
menda sub poena n ullitatis in pe- 
tendis dispensationibus, 307. 

D 

Debita sine licentia Episcopi non 
contrahenda, 218, 287 ; liber “De 
aere alieno” a Rectoribus Eccle- 
siae habendus, ib.; v. Depositum. 

Decani foranei instituantur eorumque 
offica varia enumerantur, 212. 

Decreta septem Conciliorum Provin- 
cialium Balt. ad omnes Dioeceseos 
Statuum Foederatorum extendun- 
tur, 292. 

Depositum, pecunia foeneris causa a 
sacerdotibus non accipienda, 218. 


Dispensare ad decennium valent 
episcopi super abstinentia car- 
nium diebus Sabbati : ne conce- 
dant tamen episcopi hanc dispen- 
sationem unica vice ad totum de- 
cennium, 310. 

Districtus Ecclesiastici et sacer- 
dotum privilegia, ab episcopo ad- 
probanda, quamprimum statuan- 
tur, 293. 

Divortium, quomodo se gerere de. 
bet magistratus civilis in proferen. 
da sententia in casu divortii, 301; 
decretum S. Romanae Inquisitio, 
nis hac de re, ib. et 302 ; poena in 
eos ferenda qui divortium a tribu, 
nali civili petunt, 286; Divorce, 
Past. Letter, 254. 

Doctrina Christiana, sacerdotes 
monentur, ut per se parvulos 
doceatur, 294. 

Domicilium unius mensis satis ad 
acquirendum quasi-domicilium ad 
matrimonium contrahendum, 304 

Donationes Ecclesiae factae non 
sunt removendae a rectore quando 
a congregatione discedit, 96. 

Duties of the Clergy, Past. Letter, 
76. 

Duties of the Laity, Past. Letter, 

83. 

E 

Ecclesiae novae aedificatio sine epis- 
copi licentia in scriptis ne fiat, 
219; delineatio novi aedificii epis- 
copo exhibenda, 220. 

Ecclesiasticorum judiciorum forma, 

45 - 

Ephemerides, debita auctoritati ec- 
clesiasticae reverentia servanda, 
214; irreverentia scandalosa pu- 
niatur, 215, 248. 

Episcopalis sedis nova erectio : forma 
sequenda, 42. 

Juniores de clero saltem per quin- 
quennium semel in anno exami- 
nandi, 208. 

Juramentum emittendum a sacer- 
do ibus in alienam dioecesim 
cooptari cupientibus, 32. 


Episcopatum, de candidatis S. Sedi 
commendandis, 42. 

Episcopi, ex quibus proventibus onera 
sui muneris sustinenda, 30, 41 ; 
judicabunt de necessitate erigendi 
scholas catholicas, 63 ; potestatem 
habent mittendi sacerdotes in 
quamlibet dioeceseos sui partem, 
prout expedire videtur, 265; libros 
habeant in quibus recensentur 
ordinationes, 284; testamentum 
suum conficere quamprimum de- 
bent, 286 ; e sua dioecesi receden- 
tes causas absentiae in scriptis 
approbandas a Metropolitano vel 
suffraganeo Episcopo antiquiore 
debent habere, 292; plus quam 
tres ad summum menses, singulis 
annis, nullo pacto a sua dioecesi 
abesse debent, ib.; absque venia 
S. Sedis forum laicorum non ade- 
ant ut jura sua persequantur, 300; 
declaratio S. Congr. Prop. Fidei, 
ib. 

Equauty, Past. Letter, 245. 

Eucharistiae conservatio in domi- 
bus communitatum, absque clau- 
sura viventium permitti potest, 70. 

Examen ordinandorum, confessario- 
rum, 28. 207 ; neo-presbyterorum 
ad quinquennium, 208; magistro- 
rum et magistrarum scholarum, 
224, 225. 

EXAMINATORES in scriptis sententiam 
suam de candidato pro sacris or- 
dinibus Episcopis patefaciant, 207. 

Exequiae defunctorum cum Missa 
de Requiem peragendae, 126, 21 1. 

Exercitia spiritualia singulis annis 
a Sacerdotibus peragenda valde 
commendatur, 30, 93. 

Expositio S. Sacramenti publica non 
facienda sine licentia Ordinarii, 
124; diebus nonnullis permissio 
generalis datur, 125. 


F 

Facultates sacerdotis vagi, 278. 

Festa de Praecepto, uniformitas in- 
ducenda, 62, 70, 

Festorum sanctificatio,- 282. 

Freedom, Past. Letter, 244. 

Fructus ex sacris missionibus pro 
sacerdotum sustentatione stabili 
ratione determinandi, 63. 

Funera fidelium, abusus quidam vi- 
tandi, 126. 

H 

IIuman Freedom, Past. Letter, 244. 

Human Equality, Past. Letter, 245. 

I 

Immaculata B. M. V., patrona Sta- 
tuum Foederatorum, 289 ; devo- 
tio fidelium, 290; exoptatur ut 
dogma definiatur, ib. 

Tncardinatio, v. Cooptatio. 

Infantiae Jesu societas ubi fieri po- 
test instituatur, 64. 

INFAI. LIBI LITAS R. Pontificis in Cone. 
Prov. promulgatur, 203. 

Infirmorum Sacerdotum sustentatio, 

3 *> 46 . 

Infirmos visitare saepius ne negli- 
gat sacerdos, 288. 

Intemperantia, Past. Letter, 259; 
cauponae a fidelibus sunt vitan- 
dae, 282; ebrietas est vilium ex 
quo quam plura mala pululant, ib. 

Introitus, Graduale, Offertorium 
&c. in missis cantatis non sunt 
praetermittenda, 238. 

Invocation for Peace, Past. Letter, 
144. 

J 

Jubilai an. 1858, promulgatio in hac 
provincia, 97- 

Judiciorum Ecclest. forma, 45. 


L 

Labor Unions, Past. Letter, 246. 

Laici in Ecclesiis verba ne faciant 
sine Episcopi licentia, 286 ; v. 
Aeditui. 

Laity, Dutiesof the, Past. Letter, 83. 

Libri quos rector apud se tenere 
debet ; libri Baptismi, Confirma- 
tionis, &c., 271 ; libri in quibus 
res omnes Ecclesiae recensentur, 
287 ; v. Episcopi. 

Librorum Catholicorum lectio foven- 
da, 121; libri a catholicis et pe- 
ritis viris editi in scholis adhi- 
bendi, in quantum fieri potest, 
277 ; libri precum examini subji- 
ciendi sunt, 293; 

LlCEMIA Ordinarii requiritur si plus 
quam centum scutata expendenda, 
122. 

Lingua latina in administrandis sa- 
cramentis adhibenda, 272; v. Can- 
tus. 

Lites clericorum in foro civili, 214, 
280. 

Litterae testimoniales et dimissori- 
ales, 266. 

Ludimagister a Rectore Ecclesiae 
designandus, 123. 

M 

Magistratus civiles, quas partes 
agere possunt in causis matri- 
monialibus, ac praesertim quo- 
modo se gerere debent quoad 
eos qui divortium petunt, 301 ; 

21 


decretum S. Inquisitionis hac de 
re, 302. 

Marriages, Past. Letter, 253 ; di. 
vorce, 254; relationship, 254; 
mixed marriages, 255; promi.-es 
of marriage, ib. ; civil marriage, ib. 

Massonicae sectae asseclis sacramen- 
ta deneganda, 232. 

Matrimonium, nupturientes ad hujus 
sacramenti susceptionem praepa- 
randi, 273 ; matrimonia mixta ab 
Ecclesia vetantur, 221, 281 ; et 
si dispensatio datur, cautiones 
nonnullae omnino servandae, ib. ; 
impedimentum clandestinitati®, 
286; quomodo agendum cum 
nupturientibus ex aliis dioecesi- 
bus venientibus, 290; quomodo 
cum iis qui jam coram acatholi- 
co ministro contraxerunt, 291; 
tnatr. eorum qui ministellum adi- 
turi sunt, ne adsistant sacerdotes, 
nec eorum, qui foedere sic inito 
benedictionem sacerdotalem pe- 
tunt, 296; formula adhibenda in 
m-itrimoniis mixtis, 63; banno- 
rum proclamatio non praetermit- 
tenda, 221 ; rectorum animarum 
officia, ib. ; nuptiae tempore 
missae fiant, si sub vespere, sine 
omni pompa, tb. ; contrahentibus 
coram magistratu civili vel prae- 
cone haeretico salutaris pocni- 
ten*ia ab Ordinario imponenda, 
223 ; si dubium de ligaminis im- 
pedimento, InsTuctio Supremae 
S. Inq. servanda, ib. ; inconsulta 
ecclesia, tribunal civile adire non 
licet pro petenda separatione a 
tlioro et mensa, ib ; matrimonia 
tempore Adventus et Quadragesi- 
mae vetantur, ib.; v. Domicilium; 
Copulam. 

Medicinae artis exercitio sacerdoti, 
bus interdicitur, 31 41, 95, 213, 
Instr. Benedicti XIV, 43. 

Militares et municipales societates 
in corpore admitti possunt in Ec- 
clesiam, 229. 

MliltESne inviti cultui acatholico- 
rum adesse cogantur episcopi cu- 
rent, 295. 

Missa in aedibus privatis, 272 ; or- 
namenta et sacra vasa, 273 ; m. 
de Requiem in duplicibus quibus- 
dam. 46 ; praesente cadavere, 126, 
21 1 ; missae fundatae magna cum 
cautela accipiendae, 62 ; vinum 
pro missa genuinum sit oportet, 
126. 

Missionibus in hac provincia stabili 
ratione providendum, 63. 

Missions, Indian and Negro, Past. 
Letter, 259. 

Mulierum, conversatio suspecta Dei 
ministris prohibita, 126; v. com- 
moratio. 

Musica ars, v. Cantus. 

N 

Nashvillensis episcopi coadjutor 
constituitur, 70. 

Negotia saecularia clericis vetantur, 
213 ; pecuniae mercaturam ne fa- 
ciant, ib. 

Neo-conversorum admissio ad fi- 
dem, 125; professio fidei ab eis 
emittenda, 138. 

Neo-PRESBYTERIS facultates pro S. 
Poenitentiae ad tempus conceden- 
dae, 208. 

NewsPAPERS, Past. Letter, 248. 

o 

Obsequium Patrum Cone. Plen. Balt. 
erga S. Sedem, 291. 

Ole v sancta quamprimum post Feri- 
am V in coena Domini a sacerdo- 
tibus obtinenda, 61. 

Organista a Pastore designandus, 
123. 


Orphanatrophia in singulis Dioe- 
cesibus erigenda, 32. 

P 

Palla nigra cooperienda arca in exe- 
quiis, 212. 

Papers advocating revolution, &c., 
should not be read, Past. Let- 
ter, 248 

Paschatis et Pentecos. feria secunda 
non amplius festum de prae- 
cepto, 281. 

Pastores Religiosi removeri non de- 
bent a superioribus suis nisi cum 
consensu Episcopi, 33. 

Pastors should be supported, Past. 
Letter, 152. 

Patrini in Baptismo, 270. 

Patrona Statuum Foederatorum Im- 
maculata B. M. V., 289. 

PEACE, Prayer for peace, Past. Let- 
ter, 155. 

Pecunia mutuo data, quando licet 
sacerdotibus eam accipere, 30, 95, 
213; p. pro educatione alumno- 
rum Seminariorum soluta, ab eis 
qui ad sacros ordines non promo- 
ventur, restituenda, 124; usus 
exigendi pecuniam ad fores Ec- 
clesiarum reprobatur, 133 ; sacer- 
doti prohibetur colligere pecuni- 
am extra suam congregationem 
absque Episcopi venia, 280; p. a 
sacerdotibus in usum ecclesiae 
data, 287. 

Poena quoad eos, qui divortio civili 
sejuncti, ad nova transeunt vota, 
28^ ; quoad sacerdotes colligentes 
pecuniam absque venia episcopi, 
281 •; p. contra cogentes ad civile 
tribunal personas ecclesiasticas 
non afficit nisi legislatores et per- 
sonas auctoritatem habentes, 299. 

Pontifex, v. Obsequium. 

Power from God, Past. Letter, 256. 


Praedicando caveant sacerdotes ne 
Rges arbitrarias inducant, et ne 
peccata levia exaggerent, 127 > 
obligatio praedicandi, 209, 288 ; 
conciunculae in sii gulis missis 
dominicalibus, ib. et 274. 

Professio fidei a neo-con versis emit- 
tenda, 138. 

Promisks of marriage Pa-4 Letter 
255 - 

Propagationis fidei s cietas pro- 
moveatur, 296. 

Provincialis Seminarii St. Mariae 
ad Montes, Cin. erectio, 29. 

Public Schools, Past. Letter, 146; 
v. Scholae Publicae. 

Q 

Quatuor Temporibus audiendae 
confessiones eorum qui nondum 
ad sacram synaxim admissi sunl, 

121. 

R 

Ratio annua singulis annis episcopo 
reddenda, 63, 216, 217, 294; ab 
auxiliariis laicis firmanda, ib. ; 
rector rationem reddere negligens 
puniatur, ib. ; ars rationaria cleri- 
cis docenda, 218. 

Rectores quotannis rationem ordi- 
nariis reddere tenentur, 63 ; rec- 
toribus non licet ecclesiam novam, 
vel scholam aut domum parochi - 
alem aedificare sine Episcopi li- 
centia, 220; eoruir. auctoritas 
quoad suorum assistentes, 266 ; 
residertia, 206. 

Regulares ab Ecclesiis quibus prae- 
positi sunt removeri a superiori- 
bus suis nequeunt nisi cum con- 
sensu ordinarii, 33 ; eis n- n licet 
publice in propriis ecclesiis S. 
Sacramentum exponere nisi cum 
licentia episcopi, 124; examinan- 


di anle ordinationem, 207; si 
facultates audiendi confessiones 
habent tenentur ad theologicos 
congressus cum sacerdotibus saecu- 
laribus accedere. 210. 

Relatio rectorem inter et assisten- 
tem, 266, 282. 

Residentia Rectoris et assistentis, 
206; decreta Tridentinae Synodi 
de residentia observanda, 287. 
Ritualis Romani regube a sacerdo- 
tibus observandae, 270; editio 
nova desideratur, .277; rituale 
conforme Romano edendum, 279; 
editum a patribus approbatur, 287; 
et sacerdotibus injungitur ut illud 
ad amussim servent, 292. 

Ritus ecclesiastici adhibere prohi- 
bentur, quando corpora in coeme- 
terio sectarum sepelienda, 292. 

Rosecrans, Sylvester H., episcopus 
auxiliaris Archiepiscopi Cincin- 
natensis nominatur, 132. 

S 

Sabbati abstinentiae dispensatio ad 
decennium conceditur, 69, 310. 

Sacerdotes ne adeant cauponas, nisi 
necessitatis causa, in itinere, 126; 
eis prohibita suspecta cum mulieri- 
bus conversatio, ib. ; tenentur di- 
oecesi, pro qua ordinati, inser- 
vire, 265 ; cupientes cooptari in 
alienam dioecesim litteras testi- 
moniales et dimissoriales exhibere 
tenentur, 266; doctrinam Chris- 
tianam fidelibus sibi commissis 
tradere ne negligant, 274, 288; 
pecuniam in usum Ecclesiae con- 
ferentes, 287 ; infirmos et agoni- 
zai.tes visitare curent, 288; titulo 
missionis ordinati non possunt 
sine licentia ordinem religiosum 
ingredi, 289 ; s. vagi et ignoti ad 

sacra obeunda muneia facile ne 
admittantur, neque in clerum 
cooptentur, 293. 

Sacra Scriptura v. Biblia. 

Salarium Sacerdotum sit congru- 
um — , ab episcopo exigi nequit, 
219; in Synodo aut exlra Syno- 
dum definiendum, 219, 278. 

S. Mariae, Vicarius Apostolicus 
Amyzoniensis episcopus St. Ma- 
riae nominatur, 28, 40. 

SS. Sacramenti Benedictio noctis 
tempore toleratur, 71 ; non licet 
I ublice adorandum exponere nisi 
ex licentia ordinarii, 124; cantus 
tempore benedictionis S, Sacra- 
menti, 23S ; ritus servandus, 134. 

Schola k Catholicae, a fidelibus 
sustentandae, 31 ; ubi fieri potest, 
obligatio gravis eis erigendi, 62, 
294 ; Episcopi est de hac obliga- 
tione judicare, utrum adsit necne, 
id. et 93 ; earum necessitas, 224, 
276 ; rector lnic in re negligens 
puniendus, id.; congregatio studi- 
orum ejusque munera id.; s. su- 
perioris gradus commendatur, id. 
et 227; examinandi magistri et 
magistrae scholarum, 224, 225 ; . 
parentes plerumque absque gravi 
peccato filios ad scholas acatho- 
licas mittere non possunt, id. ; 
scholas saepius invisant rectores, 
227. 

— Publicae, 148, 225, 226. 

Seminarium Americanum in alma 
urbe aperiendum, 41 ; Provinciale 
St. Mariae ad Montem, Cin., con- 
stituitur, et ut Collegii Pontificii 
dignitate decoretur postulatur, 29, 
41, 92, s. ad St. Th -mam, Bards- 
town, Ky., eligitur ut seminari- 
um minus, 31 ; episcopis consu- I 
lendum ut saltem unum s. in una- 
quaque dioecesi instituant, 277, 


294 ; Seminaries, Past. Letter, 
153, 260. 

Separatio conjugum sive circa vin- 
culum sive circa habitationem 
tantum, utrum necne judicibus 
laicis fas sit de ea judicare, 301. 

Sepultura v. Ritus Ecclesiast. ; Exe- 
quiae. 

Sermo brevis in singulis missis do- 
minicalibus, 209. 

Societates Catholicae, earum uti- 
litas, 227 ; quaenam requiruntur 
ut societas habeatur ut Catholica, 
228, 229; s. pro diffusione librorum 
Catholicorum, 122; juvenum et 
opificum, 228; mutuae benevolen- 
tiae, id.; s. Propagationis Fidei pro- 
moveatur, 296; s fidelium inita, 
preces fundendi causa pro acatho- 
licorum conversione commenda- 
tur, et a S. Sede indulgentiis dita- 
tur, 296 ; s. S. Infantiae Jesu, ubi 
fieri potest, instituenda, 64; soda- 
litates, 229, 230; Cath. Socie- 
ties, Past. Letter, 253. 

— Secretae, gravissima mala, 231 ; 
sectae Masson., Carbonariae, Feni- 
anae, Communist., Socialist., 232 ; 
censurae, id ; ss. graviter illicitae 
licet nominatim non damnatae, 
233 ; comitatus nietropolitarum 
pro uniformitate disciplina ser- 
vanda quoad societatesdamnandas 
consulatur,/^.; regulae prae oculis 
habendae, 234; fideles hortantur 
ut occulta foedera declinent, 235, 
283 ; Secret societies, Past. Letter, 
251. 

Super pelliceum in administrando 
Eucb. infirmis adhibendum, 21 1 ; 
uniformitas superpel. desideratur, 
275. 

Supporting Pastors, Past. Letter, 
152, v. Salarium. 


T 

Testamentum Episcoporum, 286. 

Theatra sacerdotes ne adeant, 126, 
214. 

Tituli (Deeds) possessionis bonor. 
ecclest., 220, 267, 290. 

Titulus Ordinationis, 44, 278, 289 ; 
religiosi ab ordine suo dimissi, 32, 
41 ; sacerdotis in patria ordinati 
et in aliam dioec. cooptati, 32, 41. 

V 

Valetudinaria erigenda, 32. 

Vestis Talaris a sacerdotibus de- 
ferenda, 206, 274. 


Vicariorum officia, 212. 

Vinum pro sacrificio Missae oportet 
ut sit genuinum, 126. 

Vita sacerdotalis, 204, 284, 285. 
Vota Religiosorum utrum solemnia 
necne, 61. 

w 

Wayne-Castrensis Dioeceseos erec- 
tio, 28, 40. 

z 

Zeal for theChurch, Past. Letter, 
152. 

